ועדת הכלכלה, כנסת 25, פרוטוקול מספר 209, 2023-10-17 00:00

דוד ביטן: בוקר טוב לכולם

דוד ביטן:  אני פותח את הישיבה בנושא סיוע לעסקים קטנים ובינוניים ולעצמאים המושבתים בעקבות המלחמה

דוד ביטן:  אתמול טיפלנו יחד עם משרד הכלכלה בנושא של השתוללות המחירים בכל מיני מוצרים בעקבות המלחמה, ואני מקווה שהיום נסיים את העניין הזה

דוד ביטן:  היום אנחנו מקיימים ישיבה ראשונה בכל מה שקשור לסיוע לעסקים קטנים

דוד ביטן:  גם ועדת הכספים מטפלים בזה וגם אנחנו מטפלים בזה, אבל הם צריכים לטפל בתקציב ואנחנו בתהליכים עצמם

דוד ביטן:  אני רוצה להדגיש שהתחלנו דיונים בוועדה בכל מה שקשור לסיוע במצבי חירום שיהיה אוטומטי

דוד ביטן:  לא צריכים כל פעם לעשות דיון על דיון

דוד ביטן:  קיימנו שתי ישיבות בעניין הזה והתכוונו להמשיך, והנה הגענו למצב של מלחמה וצריכים להתחיל את הכול מאפס

דוד ביטן:       כבוד השר, אנחנו מארחים אותך אצלנו

דוד ביטן:  ניתן לך את זכות הדיבור וזכות ההובלה

ניר ברקת: תודה רבה, אדוני היושב-ראש, חברי דוד ביטן, מכובדיי חברי הכנסת, מכובדיי כולם

ניר ברקת:  הצורה הטובה ביותר שאנחנו יכולים לתמוך בלוחמים ולגרום להם לנצח זה לנקות להם את הראש ושידעו שדואגים לכלכלה, שדואגים לעסק שלהם, שימצאו אותו בדיוק באותה צורה כמו שהם יצאו למלחמה ולוודא שכיסא האוצר וכיסא הכספים של מדינת ישראל פתוחים בדיוק לפי הצרכים שלהם

ניר ברקת:  לא מתפשרים על הצרכים האמיתיים של השוק שלנו, של העסקים הקטנים, של התעשייה

ניר ברקת:  זה כל כך חשוב שנבין שאני לא רוצה לראות פקיד אחד באוצר שיגיד לי: אין לנו

ניר ברקת:  אין דבר כזה

ניר ברקת:  במדינת ישראל יש מספיק משאבים לקדם ולסייע לכל הצרכים של כל המגזר העסקי

ניר ברקת:  זו חובתנו כלפי הלוחמים

ניר ברקת:  הם צריכים לדעת שלצד יציאתם למלחמה ולהגנה יש מי שדואג לעורף, והעורף זה כלכלה

ניר ברקת:       אדוני היושב-ראש, כן הייתי רוצה לתת לכם פרספקטיבה על מה הנושאים שחייבים לדון בהם, לא רק העסקים הקטנים, ואחרי זה נתמקד בסיוע לעסקים הקטנים

דוד ביטן: זו ישיבה שקשורה לעסקים קטנים, אבל יהיו לנו עוד ישיבות שקשורות למגזרים אחרים

ניר ברקת: סלחו לי שאני מונע הקדמה ארוכה על איפה כל הלב שלנו היום, עם הלוחמים, עם הנפגעים, עם המשפחות של הנופלים, עם החטופים, עם הפצועים

ניר ברקת:  אני רוצה למנות חמישה יעדים מרכזיים

ניר ברקת:  האתגרים המרכזיים, כפי שאני שם אותם, לכלכלה, למשרד הכלכלה ובכלל – הנושא הכי חשוב זה סיוע ארצי משמעותי לעסקים כדי לגרום להם לשרוד את התקופה הזאת

ניר ברקת:  הדבר השני הוא איך אנחנו מונעים מחסור של סחורה, של מזון, איך אנחנו מונעים סחר בלתי הוגן, אנשים שיכולים לנצל את הסיטואציה להעלות מחירים או לפגוע באנשים

ניר ברקת:  לחליפין, איך אנחנו מנהלים את הפער בין הצרכים האמיתיים של עובדים שנבעו מהשינוי של המלחמה לבין היצע עובדים

ניר ברקת:  למען האמת יש לנו הרבה מה להציג שם

ניר ברקת:  איך אנחנו משקמים ועושים התאמות גם למגזר העסקי בעקבות המלחמה לפי דרישות המלחמה

ניר ברקת:  והדבר האחרון שהוא מאוד משמעותי זה איך אנחנו באמצעות חימוש לוחמים בהגנה על הקהילה מאיצים את החזרה של המשק לפעילות

ניר ברקת:  יש קשר בין הראשון לשני, ואני מבקש להציג שקפים בנושא

ניר ברקת:  על כל נושא יש לנו שקף אחד או שניים

ניר ברקת:       בסיוע המשמעותי, נדבר על זה עוד הרבה, ודאות, פשטות ומהירות פעולה

ניר ברקת:  אלה שלושת הגורמים שמובילים אותנו בהסכמה של כל המגזר העסקי, אני יכול להגיד שאני מייצג את כולם

ניר ברקת:  עשינו עם כולם זומים וכמעט כל יום אנחנו בקשר איתם

ניר ברקת:  אנחנו הנציגים של המגזר העסקי בממשלת ישראל בקשר שוטף יום-יומי, וזה אומר ללכת לנושא של מודל, של השוואת מחזורים, ולצמצם את הפערים באמצעות השוואת מחזורים

ניר ברקת:  אם עשינו את זה טוב, לא צריך שום דבר אחר

ניר ברקת:       אדוני היושב-ראש, תאר לך עסק שיורד לו המחזור ב-50% וסייעת לו בפער הזה, צמצמת לו את הפער, אז יש לו איך לשלם לעובדים ולא לפטר עובדים, יש לו לשלם את התשלומים, יש לו כל הכלים לעבור את המשבר

ניר ברקת:  במקום להתחיל להתעסק עם כל מיני חלופות

ניר ברקת:  זה נושא אחד פשוט שמייצר ודאות לעסק, שמאפשר להם לדעת שהם רצים קדימה, לא צריכים לפטר עובדים

ניר ברקת:  נכנס לכאן רועי כהן מלהב, אני אומר לכם באחריות, אם נעשה את זה טוב ומהר – נגמר הסיפור, עשינו 80% מהעבודה

ניר ברקת:       כמובן, להמשיך את קרן ההלוואות בערבות מדינה

ניר ברקת:  אני רוצה לקחת את הדברים שעבדו טוב בקורונה, את הדברים שעבדו טוב ב"צוק איתן", ולהרחיב אותם

ניר ברקת:  מה שלא עבד טוב בקורונה הוא שהתחלנו על רגל שמאל, לקח הרבה זמן עד שהגענו למה שאני טוען שצריך להגיע וזה השוואת מחזורים ולעשות את זה יותר גדול, יותר מקיף ובא לציון גואל

ניר ברקת:  וכמובן דחיית תשלומים של עסקים למדינה

ניר ברקת:       אנחנו ראינו טיוטה של חקיקה שמאפשרת דחיית תשלומים לאזרחים, ואני מברך על כך

ניר ברקת:  אבל לצד הדחייה של כל מיני תשלומים של האזרח למדינה חייב להיות אותו דבר למגזר העסקי

ניר ברקת:  פשוט מאוד

ניר ברקת:  דחיית כל התשלומים נניח לעסקים עד גובה מסוים, 200 מיליון שקל

ניר ברקת:  דחיית כל התשלומים עד סוף דצמבר בשלב ראשון

ניר ברקת:  ובדחיית התשלומים ובהפסקת הגבייה, כל דחיית התשלומים הרלוונטיים לשלטון המרכזי, לשלטון המקומי

ניר ברקת:  זה לא נושא תקציבי, זה נושא תזרימי, לאפשר לעסקים להתארגן על עצמם

ניר ברקת:  גם כך יש להם המון אתגרים בהחזרת עובדים, ביצירת רצף הספקה

ניר ברקת:  גם כך יש להם כאב ראש מאוד מאוד גדול, ולרובם ככולם בהחלט ייתכן אתגר תזרימי

ניר ברקת:  לא מסובך לעשות את זה, לצד הבקשה שראיתי שהוגשה לוועדת השרים לענייני חקיקה לאזרח הפשוט

ניר ברקת:  אלה הנושאים שעוד מעט נתעמק בהם קצת יותר, נחזור אליהם

ניר ברקת:       מניעת מחסור

ניר ברקת:  יש תהליך שבו יש סיכון שכבר עכשיו חברות תעופה זרות לא מגיעות לישראל

ניר ברקת:  כלומר, יש לנו ירידה משמעותית בהיקפי המטען

ניר ברקת:  יש לנו אתגרים גם בנמלים

ניר ברקת:  אנחנו צריכים לוודא שיש לנו חלופה להכנסת מוצרים לישראל, חלופה למטענים

ניר ברקת:  אני רוצה להזכיר שאנחנו מדברים כרגע על תקופה ארוכה, אנחנו מתארגנים לטווח של בין שלושה חודשים לחצי שנה ואולי אפילו יותר, וככל שהזמן חולף אנחנו חייבים לשים לב לעניין הזה

ניר ברקת:  אנחנו בראש אחד עם השרה רגב בעניין הזה

ניר ברקת:  אנחנו מודעים לעניין הזה

ניר ברקת:   יש לזה אימפקט מאוד מאוד גדול על הכלכלה

ניר ברקת:  אנחנו צריכים לוודא שהמחסור לא מגיע מחוסר יכולת לייבא מוצרים, בין אם זה בים ובין אם זה באוויר

ניר ברקת:       הגדלת מלאים

ניר ברקת:  אני הנחיתי להגדיל את מלאי החירום

ניר ברקת:  אני לא חושב שזה המקום לדבר על מה הם המוצרים שנחשבים אסטרטגיים, אבל האמינו לי, הגדלנו את המלאים מאיקס זמן לשני איקס, פי שניים זמן, וזה הזמן לכל השוק מי שיכול לאגור

ניר ברקת:  אני לא מדבר ברמת התושבים, אני מדבר ברמת העסקים

ניר ברקת:  העסקים צריכים להגדיל את המלאים

ניר ברקת:  עדיף עודף ממחסור

ניר ברקת:  כלומר, גם בישיבה שעשינו עם משרד החקלאות ביום שישי האחרון, עדיף עודף ממחסור

ניר ברקת:  כל אחד מהיבואנים, מהיצרנים, תחשבו איך מגדילים את המלאים ברמת מדינה כך שהתושב לא יצטרך לאגור

ניר ברקת:  אנחנו צריכים לעשות את זה ברמה לאומית

ניר ברקת:  נכון להיום אין מחסור

ניר ברקת:  אנחנו מתארגנים לתרחיש שבו הדברים יוחמרו במלחמה ואנחנו נידרש לעשות סדרה של פעולות, ולכן אנחנו עם העיניים שלנו כל הזמן לנושא המחסור והיעד כמובן, גם במגזר העסקי היצרני, המפעלים

ניר ברקת:  בשדרות יש אתגרים, לתעשיינים לעתים יש אתגרים, חלקם כרוך באבטחה, חלקם כרוך בנושאים אחרים

ניר ברקת:  אנחנו צריכים לוודא שהיצרנים לא עוצרים, שהם ממשיכים לייצר והם ממשיכים לייבא ואפילו להגדיל את הקיבולות ככל שניתן לעת צרה אם חלילה נצטרך, שלא יהיה לנו מחסור

ניר ברקת:       סחר בלתי הוגן

ניר ברקת:  אנחנו ערים למציאות, עשינו בדיקה

ניר ברקת:  המנכ"ל והצוות שלנו עשה בדיקה אם חלילה יש הפקעת מחירים

ניר ברקת:  השורה התחתונה היא שבמקרו אין, במיקרו יש

ניר ברקת:  יש לנו לעתים מקומות ספציפיים שמנצלים את המציאות להעלות מחירים, אולי התושבים במצוקה

ניר ברקת:  לחלופין אנשים במצוקה, מפונים כאלה  ואחרים, שלמישהו בא לעשות סיבוב עליהם

ניר ברקת:  אנחנו רוצים להחריף את החקיקה, לייצר חקיקה לשעת חירום שמטרתה לתת קנסות ועיצומים כספיים על מי שנמצא ברשות להגנת הצרכן

ניר ברקת:  אם נגלה שמישהו נקודתית עושה פעולה כזאת או אחרת, מיד לתת לו את הקנסות, לוודא שאנשים לא עושים את זה

ניר ברקת:  אבל ברמת המקרו, אחרי בדיקה שעשינו, בסך הכול רוב המשק, ובזומים שעשינו גם עם הקמעונאים וגם עם הספקים – הספקים הגדולים משתפים פעולה ולא מעלים מחירים

ניר ברקת:  כשהם לא בסדר אנחנו אומרים שהם לא בסדר, כשהם כן בסדר חובתנו לומר להם תודה על ההיענות ועל שיתוף הפעולה במציאות הקיימת

ניר ברקת:  נקודתית אנחנו לא נוותר למי שנתפוס מפקיע, וכאן הציבור הוא שותף אמיתי שלנו למהלך הזה

ניר ברקת:       אנחנו יחד עם רח"ל, לבקשת רח"ל, מייצרים שיתוף פעולה בין משרדי לאתר פערים בין צרכים אמיתיים במשק להיצע עובדים פנוי במשק

ניר ברקת:  מצד הביקושים אנחנו עובדים עם מינהלת מעסיקים אצלנו,  התאחדות התעשיינים, משרד החקלאות, כל משרדי הממשלה שמזינים לנו צרכים איפה צריכים עובדים בעקבות המלחמה, ומצד שני אנחנו יודעים לתת מענים יחד עם שותפינו במשרד העבודה, שירות התעסוקה שאצלנו במשרד וארגונים נוספים

ניר ברקת:  הרעיון הוא ברמה יום-יומית לדעת איפה מתאימים בין היצע לביקוש

ניר ברקת:  תהליך מאוד מאוד חשוב

ניר ברקת:  משרד הכלכלה גם יודע לתת סיוע במיקור חוץ להכשרה

ניר ברקת:  אם נדרשת הכשרה מפעלית כזאת או אחרת, אנחנו מבקשים שהמפעל ייקח את האחריות על הנושא הזה ואנחנו נשתתף שם במיקור חוץ במימון של הנושא

ניר ברקת:  זה שולחן עגול יחד עם רח"ל, עם שחקנים רבים שמשרד הכלכלה מארח

קרן אוחנה איוס: אדוני השר, האם אפשר להכניס לעקומה של הביקוש גם חינוך? גילוי נאות, הייתי הגננת של נועם ועמית, אז ד"ש

קרן אוחנה איוס:  מה שלנו דרוש זה כוח עבודה בחינוך

ניר ברקת: מצוין

ניר ברקת:  תני לי לסיים את המצגת

ניר ברקת:  אני כאן, אני לא הולך לשום מקום

קרן אוחנה איוס: תודה

ניר ברקת: הנושא הבא זה התאמות

ניר ברקת:  יש אזורי תעשייה שנדרשים להתאמות

ניר ברקת:  היינו באזור התעשייה באשקלון, שם צריך מערך היקפי של מצלמות ולשדרג את האזור

ניר ברקת:  כנ"ל באזורי תעשייה נוספים בארץ

ניר ברקת:  אני  טוען שיש לנו גם נושאים פרטניים

ניר ברקת:  הרבה עסקים יידרשו להתאמות לאור המלחמה, בוודאי במקומות שהם צמודי גדר או קרובים לגדר

ניר ברקת:  אבל למען האמת הסיכון הזה קיים בכל העסקים במדינה

ניר ברקת:  אני צריך לשמוע היטב איפה יש פערים ולראות איך אנחנו יודעים לסייע להם, יחד עם משרד הביטחון ומשרד האוצר כמובן

ניר ברקת:       הנושא האחרון שאני רוצה לדבר עליו הוא מאוד קרוב לליבי

ניר ברקת:  אני עובד עליו כבר שנים, ולצערי הרב זה לא עבד טוב עד עכשיו, וזה חימוש לוחמים

ניר ברקת:  תמיד קראתי ללוחמים לשאת נשק

ניר ברקת:  כמו שיש נהג תורן, שיהיה לוחם תורן

ניר ברקת:  כי במקום שיש לוחם עם נשק יש הגנה

ניר ברקת:  במקום שאין לוחם עם נשק יש שחיטה

ניר ברקת:  וראינו את זה לצערנו הרב במלוא העוצמה באסון שקרה לנו בשבת

ניר ברקת:  לכן אנחנו חייבים לחמש לוחמים לשעבר

ניר ברקת:  זה נושא שראש הממשלה ביקש ממני לקדם, ואני מקדם אותו ככל שניתן יחד עם משרד הביטחון ויחד עם המשרד לביטחון לאומי

ניר ברקת:  למה האתגר הוא חשוב? אתן לכם דוגמה

ניר ברקת:  כשאנחנו נחמש 100,000 לוחמים, זה 1% מהאוכלוסייה

ניר ברקת:  קחו את העיר מודיעין, במודיעין יש 105,000 איש, אתם יודעים מה זה 1,000 לוחמים במודיעין שיושבים ביחד עם ראש העיר ביבס ומתכננים איך פורסים את הכוח? חלקם להגנה היקפית, חלקם לעתודה, חלקם לקניונים, לבתי הספר, למתקנים אסטרטגיים, לצירים שמובילים אל העיר

ניר ברקת:  היום אין כוח כזה

ניר ברקת:  בבאר שבע, יחד עם רוביק דנילוביץ', 230,000 איש

ניר ברקת:  תחשבו מה זה 2,300, זה גדודים שנפרסים בהגנה היקפית, ששומרים על הבית

ניר ברקת:  בחירום הם נפרסים ובשוטף הם הולכים עם הנשק

ניר ברקת:  כך שהסיכוי שיבוא מחבל ויגיע למקום כזה או אחר, הוא מיד יפגוש לוחם עם נשק

ניר ברקת:  אומנם אנחנו חתיארים, בני 40 עד 65, אבל יש כ-250,000 כאלה

ניר ברקת:  אנחנו צריכים לגייס 100,000

ניר ברקת:  כי במלחמה כמו עכשיו כל החיילים שלנו שעושים שירות מילואים פעיל הולכים לגבולות

ניר ברקת:  מי יישאר בעיר? מכל השוטרים במדינת ישראל יש לנו פחות מ-20,000 לוחמים, ואם 1% מהאוכלוסייה הערבית יקום עלינו, כמו שקרה בצוק איתן כפרומו, זה 20,000 איש, והם יגיעו לכל עיר במדינה

ניר ברקת:  אותם מחבלים שנכנסו מעזה, מחבלים ארורים על רכבים, יכלו באותה מידה להגיע לתל אביב, לבאר שבע, לאשקלון

ניר ברקת:  מי היה עוצר אותם? אנחנו צריכים שמדינת ישראל תהיה יותר בטוחה וגם תחושת הביטחון

ניר ברקת:  כשזה יקרה, אתם תראו שאנשים יתפסו ביטחון ויחזרו לעבוד ויחזרו ללמוד ויחזרו לקניונים ויתפסו ביטחון

ניר ברקת:  יהיו פה רשתות שיתארגנו, אנחנו הרי יודעים לעבוד, חברים יודעים לעבוד בקבוצות, והביטחון הקהילתי יעלה

ניר ברקת:  אני שם את זה כאן בוועדת הכלכלה כי אני עוסק בזה, ואני אומר לכם שהאימפקט של הדבר הזה על הביטחון ועל תפיסת הביטחון וחזרה לשגרה הוא מאוד משמעותי

ניר ברקת:  אז סליחה שסטיתי מהנושאים הקלאסיים שבאחריות משרדי, או בשיתוף פעולה עם משרדים אחרים, הנושא הזה הוא בנתיב הקריטי

ניר ברקת:  יש לנו התקדמות בעיקר עם המשרד לביטחון לאומי בנושא הזה

ניר ברקת:  אני רוצה להגיד גם לשר בן גביר תודה על השותפות בנושא הזה, ואני מצפה ליותר שותפות ממשרד הביטחון, שם הדברים הולכים קצת לאט

ניר ברקת:  צריכים לשים את האגו בצד ולגרום לדברים לקרות

ניר ברקת:       אדוני היושב-ראש, אלה חמשת הנושאים שהעליתי

ניר ברקת:  ביקשת להתעסק בנושא הראשון יותר בפירוט

דוד ביטן: נעשה כמה ישיבות

דוד ביטן:  אתה לא צריך להיות בכל הישיבות, אבל הנציגים שלך יהיו

דוד ביטן:  קודם כל, הייתה לנו לא מזמן הקורונה, אנחנו צריכים ללמוד מהטעויות שם ולא לעשות אותן שוב

דוד ביטן:  אני לא יודע אם מישהו עשה עבודה על טעויות שנעשו בזמנו

דוד ביטן:  דבר נוסף, צריכים לטפל בנושא של הבנקים

דוד ביטן:  הם ממשיכים לפעול כרגיל

דוד ביטן:  העסקים לא עובדים, יש להם מסגרות אשראי מסוימות, אנשים נתנו צ'קים דחויים, הצ'קים מגיעים לבנקים, בקיצור סלט שלם

דוד ביטן:  בקורונה בזמנו כן טיפלנו בזה במובן הזה שאמרנו שכל הצ'קים שחוזרים לא נספרים בכלל בחוק צ'קים ללא כיסוי על מנת שהחברות לא יוגבלו, העסקים לא יוגבלו ולא יוכלו לתפקד אחרי הקורונה

דוד ביטן:  זה דבר שגם צריך לטפל

דוד ביטן:  צריך לשנות את ההוראות של פיקוד העורף

דוד ביטן:  יש מקומות כמו קניונים, קניונים למשל במרכז הארץ שכן יכולים להיות פעילים באופן חלקי הם סגורים כי אי אפשר יותר מ-50 איש במתחם

דוד ביטן:  אלה דברים שצריך לשבת ולבדוק אותם ולטפל בהם

דוד ביטן:  לא כולם זה בדרום ובצפון, במרכז עסקים יכולים במובן מסוים לעבוד, אבל צריך לשנות את ההוראות האלה של פיקוד העורף ולעבוד על זה

דוד ביטן:  זה תפקיד של הממשלה

דוד ביטן:       דבר נוסף, משרד האוצר, בקורונה הוצאתם נהלים שנתתם מענקים, היה מצוין, אבל אנשים נדרשו להחזיר אותם גם אם הם הפסידו באותה שנה

דוד ביטן:  בגלל שבחודש ספציפי שאתם נתתם בהנחיות הם הרוויחו משהו מסוים, ואז היו צריכים להחזיר את הכסף למרות שבכל השנה הם הפסידו

דוד ביטן:  וחזרתם על אותה טעות עכשיו

דוד ביטן:  שר האוצר הוציא הנחיה שצריך לבדוק את ספטמבר-אוקטובר 2023 אם הייתה ירידה של 25%

דוד ביטן:  ספטמבר הוא חודש של עבודה רגילה

נעמה צדקיהו: גם היו חגים

דוד ביטן: זה לא משנה

דוד ביטן:  צריך להתחיל כל דבר מאוקטובר ולא מספטמבר

ניר ברקת: מהיום של המלחמה

דוד ביטן: מהיום של המלחמה

דוד ביטן:  אני לא מבין למה אתם מכניסים פתאום את ספטמבר, על מנת שבעוד שנה יגידו להם שהם לא עמדו ביעד? תעשו את הדברים בצורה מסודרת, שגם אם אנשים מקבלים מענק שאתם רוצים לתת אותו הם לא יצטרכו להחזיר אותו אחר כך בגלל שהכנסתם את האותיות הקטנות בתקנות או בנהלים שהבאתם

דוד ביטן:  בכל הדברים האלה אתם צריכים לטפל

דוד ביטן:       עם כל הכבוד לוועדת הכספים, אני חושב שזה בדיוק העניין של ועדת הכלכלה

דוד ביטן:  אני לא רוצה להתחרות בוועדת כספים, אנחנו צריכים לעבוד ביחד, אין לי בעיה עם זה

דוד ביטן:  אבל את התהליכים עצמם אנחנו נבדוק גם אם ועדת הכספים תאשר אותם במידה מסוימת

דוד ביטן:  אנחנו לא נאפשר שהדברים האלה יהיו

דוד ביטן:       נציג האוצר, אני יודע שאתה צריך ללכת אז ניתן לך אפשרות להתייחס ראשון

דוד ביטן:  בבקשה, גל

דוד ביטן:  תטפלו בבנקים, הבנקים זה דבר מאוד חשוב, בעסקים הקטנים במיוחד

דוד ביטן:  גם קרן ההלוואות בערבות מדינה, בגלל המלחמה, צריך לשנות את הקריטריונים

דוד ביטן:  יש המון עסקים שבקריטריון הישן הם לא יכולים לקבל

דוד ביטן:  למשל, מי שיש לו מחזור מעל 100 מיליון לא יכול לקבל הלוואה בערבות מדינה

דוד ביטן:  אנשים התלוננו בעניין הזה

אייל צור: הוא מעסיק הרבה עובדים

דוד ביטן: את כל הדברים האלה אתם צריכים לבדוק ולעדכן אותם לאור מה שקורה

דוד ביטן:  מה שהיה היה

דוד ביטן:  אחר כך נחזור לשגרה ותחזרו לאותן הנחיות ואותם נהלים

דוד ביטן:  בבקשה, גל

גל ברנס: אני מאגף תקציבים

גל ברנס:  אתחיל במובנים קצת יותר מקרו כלכליים ואז ניכנס לנושא העסקים

גל ברנס:  אני פה מהיום הראשון של הקורונה, ליוויתי את כל התהליכים ואת כל המתווים לעסקים

גל ברנס:  יש לנו פה שינוי אחד מובהק מהקורונה

גל ברנס:  בקורונה לא רצינו שאנשים יגיעו לעבודה, רצינו למנוע הדבקות, עשינו סגרים, רצינו שאנשים יישארו בבית, וכאן אנחנו מקווים שבכפוף לכל המצב והנחיות פיקוד העורף והיכולת בשטח, שאנשים כן יגיעו לעבודה ושהעסקים יפעלו והמשק והכלכלה יוכלו לתמוך את המלחמה

גל ברנס:       ברמת העסקים אתן איזשהו סטטוס ראשוני

גל ברנס:  כמובן אנחנו פועלים הכול מהרגע להרגע, כמה שיותר מהר שאנחנו יכולים

גל ברנס:  יהיו טעויות, אנחנו נתקן אותן

גל ברנס:  אנחנו כל הזמן נהיה עם האצבע על הדופק ואנחנו נלווה את כל התהליך 24/7 ונתקן כל טעות שתהיה ונלווה את כל הדבר הזה לאורך זמן

גל ברנס:       כבר בשבוע הראשון בנושא של המגזר העסקי פעלנו בשתי דרכים מרכזיות

גל ברנס:  הדבר הראשון הוא לייצר תזרים לעסקים

גל ברנס:  העסקים בימים אלו לא מקבלים הכנסות, ועשינו כל מה שאנחנו יכולים כדי לייצר להם תזרים בהיקפים של מיליארדי שקלים כבר בחודש הזה, בעיקר בדברים שהם צריכים להעביר למדינה

גל ברנס:  אז הדבר הראשון זה באמת דחייה של תשלומי המע"מ לעסקים עד 50 מיליון מחזור בצורה ירוקה

גל ברנס:  כל העסק הזה יוכל לדחות את תשלומי המע"מ

גל ברנס:  יצאה היום גם הודעה של רשות המיסים

ישראלה שטיר איינשטיין: דחיתם את זה לתקופה מאוד קצרה, לסוף החודש

ישראלה שטיר איינשטיין:  מה עשיתם בזה?      

דוד ביטן: זו דחייה קצרה

דוד ביטן:  אנשים אמרו לי

קריאה: דחו את זה לנובמבר, כבר יש עדכון

דוד ביטן: גם ביטוח לאומי, דרך אגב, דרשו את הכסף

דוד ביטן:  ביטוח לאומי לא דחו כלום

ניר ברקת: למה לא בסוף דצמבר?     

אייל צור: ביטוח לאומי אמרו שמי שיכול שישלם

דוד ביטן: רואי חשבון התלוננו בפניי שחייבו עסקים לשלם ביטוח לאומי רגיל

ישראלה שטיר איינשטיין: ביטוח לאומי חייבו לשלם עד ה-15 לחודש

גל ברנס: הדחייה היא לנובמבר, היא לא בשלושה ימים

גל ברנס:  גם עסקים מעל 50 מיליון, רשות המיסים תהיה קשובה אליהם בהתאם לצורך, וגם שם יתאפשרו דחיות

גל ברנס:  כרגע כל התוכנית היא מיידית לחודש הקרוב

גל ברנס:  אם נצטרך להמשיך בהמשך, נעשה בהמשך, אנחנו כאן

ניר ברקת: למה לא לתת ודאות? ודאות זה מאוד חשוב לעסקים

ניר ברקת:  אולי לך יותר נוח לעבוד בשלבים, אבל המגזר העסקי לא עובד ככה, הוא צריך ודאות

ניר ברקת:  אין שום הבדל, זה רק תזרימי, אם אומרים להם ללכת עד סוף השנה, זה עוד חודשיים וקצת

ניר ברקת:  תן להם ודאות במלחמה

ניר ברקת:  הרי אנחנו נהיה במלחמה בסוף דצמבר

אורן בוטא: יש גם אפקט אחרי המלחמה

אורן בוטא:  אני חושב ש-30 בדצמבר, סוף השנה, אנחנו נוכל קצת להתאושש

גל ברנס: זה לא נכון שאין הבדלים

גל ברנס:  יש הבדלים ברמה הפיסקלית

גל ברנס:  אני לא אכנס לזה פה, כי זה פרטי פרטים, אבל יש הבדלים, וכרגע בשלב ראשוני זה מה שאנחנו יכולים לעשות מהיום להיום

גל ברנס:  אני אומר, אנחנו כאן, אנחנו לא הולכים לשום מקום

גל ברנס:  אנחנו נלווה את כל הדבר הזה, ומה שנצטרך לדאוג לעסקים נדאג לעסקים

ניר ברקת: סליחה שאני חוזר עוד פעם, הוודאות למגזר העסקי מתנגשת עם נוחות למשרד האוצר

ניר ברקת:  אני מסכים, זה מתנגש

ניר ברקת:  אבל צריך לשים את הוודאות של המגזר העסקי מעל הנוחות של משרד האוצר ושל הממשלה

שלום דנינו: גל, בגישה הזאת, מה שאתה אומר: אני בא עם דעה מסוימת, הקשבתי לכם

שלום דנינו:  אתם חייבים לנהל שיח

שלום דנינו:  תחזור עם זה לאוצר ותנסו לשקול את הדברים

ניר ברקת: מה דעתך שקודם יהיה שיח עם משרד הכלכלה?      

גל ברנס: זה בדיוק הפוך ממה שאני אומר

אליהו ברוכי: אולי לפני שמוציאים הנחיות שידברו אתכם קודם כל

דוד ביטן: מה שהשר אומר, ואני חושב שהוא צודק, תנו ודאות לעניין הזה ואל תעשו דחייה של שבועיים

דוד ביטן:  ב-15 בנובמבר גם צריך לשלם כבר את ה-15 בנובמבר, אז מה קורה עם זה? הוא ישלם פעמיים, גם את 15 באוקטובר וגם את 15 בנובמבר? תנו הנחיות באופן מפורט על הכול

דוד ביטן:  למה צריך כל פעם לעשות ישיבה? אם המלחמה תסתיים אז אתם יכולים לבטל הכול, אין בעיה

סימון מושיאשוילי: היושב-ראש, רק לחדד

סימון מושיאשוילי:  אנחנו כמדינה בתקופה הקשה הזאת מנסים לעזור, אבל אנחנו צריכים לזכור שאותם עסקים מחזיקים את המדינה

נעמה צדקיהו: תודה רבה

נעמה צדקיהו:  בדיוק

סימון מושיאשוילי: והפה שלנו זה משרד הכלכלה

אורן בוטא: צריך אולי לשנות את הדיסקט קצת לפחות בתקופה הזאת

גל ברנס: גם הסתכלנו על אירועים קודמים

גל ברנס:  מעולם לא ניתנה תגובה כל כך מהירה ובהיקף כל כך גדול, לא בלבנון השנייה, לא בצוק איתן

ששון גואטה: שום אירוע לא דומה לאירוע שיש היום

ששון גואטה:  אני הייתי באילת, הקפצתי את המשפחה שלי, גם העסקים שם סגורים

ששון גואטה:  בתל אביב קניונים סגורים, כמו שדוד אומר, וגם בחיפה

ששון גואטה:  לא עברנו אירוע כזה במדינה

ישראלה שטיר איינשטיין: אבל גם אם יהיה מותר בקניונים ליותר מ-50 אנשים, לאנשים אין מצב רוח ללכת לקנות

ישראלה שטיר איינשטיין:  מי רוצה היום לצאת בכלל לקנות משהו?      

אורן בוטא: גם בחיפה, רקטה לא נפלה אבל המתח הוא נורא

אורן בוטא:  המדינה במתח

קרן אוחנה איוס: אנחנו גם נשמח לתת דוגמה לעסקים שהתשלום בעבור השירות שלהם ניתן מראש, כמו בחינוך שהורים משלמים 12 חודשים מראש, ולמעשה כרגע אנחנו נדרשים להחזיר תשלומים שקיבלנו בעבור שירות שאנחנו לא נותנים

קרן אוחנה איוס:  אי אפשר להוציא מבור

קרן אוחנה איוס:  גם אם ייקבעו תנאים מצטברים לקבלת מענק או הגשת בקשה להלוואה בערבות המדינה, או לעשות דברים רטרואקטיבית, אנחנו נמצאים כרגע בנקודה בחינוך שההורים בגיל הרך, בגילאי לידה עד שלוש, משפחתונים, צהרונים וכו', מבקשים את כספם בחזרה לאלתר

קרן אוחנה איוס:  וזה בעיקר משפחות של זוגות צעירים

דוד ביטן: גל, מה שאתם עושים זה טוב מאוד, אבל זה לא מספיק

דוד ביטן:  תחשבו שוב איך אתם סוגרים את המעגל בצורה כזאת שאנשים ידעו מה הם הולכים לעשות ואיך הם הולכים לעשות

גל ברנס: כן אסביר מה אנחנו עושים בשלב זה

דוד ביטן: אותו דבר גם ביטוח לאומי

דוד ביטן:  לא יכול להיות שאתם מחייבים אנשים לשלם כאילו הכול רגיל

נעמה צדקיהו: אין לנו עם מה לשלם, העסק סגור

נעמה צדקיהו:  אצלי הוא הפך למרכז תרומות

נעמה צדקיהו:  ממה נשלם? אתם הזויים

גל ברנס: אנחנו גם נפתח בימים הקרובים את קרן ההלוואות בערבות מדינה, יחד עם החשב הכללי, בתנאים מוטבים מהתנאים הרגילים כדי לתת מענה גם בתקופה הזאת לעסקים שצריכים הון חוזר ואשראי

שלום דנינו: איך אתם מקלים? כי בסוגיה הזאת התעסקתי הרבה ואנחנו יודעים שנדחים שישה מכל עשרה

שלום דנינו:  וכשאני מבקש מול האוצר בדוגמאות ספציפיות, הם אומרים לי שזה הפרטיות ואי אפשר לדבר על הפרמטרים רק על העקרונות

שלום דנינו:  אז אולי אתה תגיד במה זה הולך להיות יותר טוב

גל ברנס: ייקח לנו יום-יומיים לפרסם את כל הפרטים

גל ברנס:  אנחנו נגיד בעקרונות כלליים, בדרך כלל מה שאנחנו עושים במקרים כאלה, אנחנו מגדילים את היקף הערבות שלנו כמדינה

שלום דנינו: מ-500 מיליון שזה מועצם לכמה מיליארדים אתם תגדילו את הבסיס?     

גל ברנס: לא, אני מדבר על הביטחונות שאנחנו נותנים לבנקים

שלום דנינו: הביטחון, עד עכשיו 500 מיליון האוצר נותן

גל ברנס: זה באחוזים מההלוואה וזה באחוזים מתיק האשראי

גל ברנס:  אנחנו בדרך כלל נותנים הגנה יותר טובה לבנקים, אנחנו מקלים על עסקים בבירוקרטיה ובדברים דומים

גל ברנס:  תוך יום יומיים יהיו כל הפרטים, תיפתח הקרן ויהיה ניתן לגשת

גל ברנס:  זה הפן התזרימי

גל ברנס:  גם בפן התקציבי, בקורונה לקח יותר זמן לתת מענה, אנחנו למודי ניסיון ולכן אנחנו יכולים להכריז כבר בשלב הזה באופן ארצי שלראשונה במצב של מלחמה אנחנו נותנים מענה ארצי

גל ברנס:  בעבר רוב המענים ניתנו לעד 40 ק"מ, פה ניתן מענה לכלל הארץ בשלב הזה לחודש אוקטובר

גל ברנס:  גם פה ייקח לנו עוד יום-יומיים לפרסם את הפרטים, אבל זה יהיה דומה למה שעשינו בקורונה

גל ברנס:  דברים שהעסקים מכירים, רשות המיסים מכירים ויודעים לתפעל בצורה מהירה כדי שהכסף יוכל להגיע כמה שיותר מהר לעסקים ותהיה להם ודאות על ההפסדים שלהם

שלום דנינו: איך הלו"ז שלכם לגבי העסקים עם המקדמות האלה שאתם הולכים לתת ביחס לאוקטובר? מתי הם יקבלו את אוקטובר, בהערכה שלכם?     

גל ברנס: אני אפריד בין שני סוגים של עסקים

גל ברנס:  יש לנו עסקים שזכאים כבר לפיצויים

דוד ביטן: תוריד את ספטמבר במשוואה

גל ברנס: אנחנו כבר עובדים על זה

גל ברנס:  עסקים עד מחזור על 1

גל ברנס: 5 מיליון עובדים מול רשות המיסים בצורה דו-חודשית

גל ברנס:  הם מדווחים הכול על ספטמבר-אוקטובר ביחד, הם לא יודעים להפריד

קטי קטרין שטרית: עשינו את זה בקורונה

קטי קטרין שטרית:  אני ישבתי בוועדת כספים, הייתה בעיה של נשים בהיריון שיוצאות לחופשת לידה, איך מחשבים להן את 12 החודשים

קטי קטרין שטרית:  נתנו שתי אלטרנטיבות מאוד יצירתיות, או שאתה מחשב רק שמונה חודשים לפני או שאתה מחשב שנה לפני את אותה תקופה ורואה מה היו ההכנסות

קטי קטרין שטרית:  הגעתם לפתרון מאוד טוב שהיה לשביעות רצון כולם

קטי קטרין שטרית:  אז תהיו יצירתיים

קטי קטרין שטרית:  זה לא דבר שהוא קשה, אני יודעת שקשה באוצר להיות יצירתיים, אבל אתם יכולים להגיע לזה בסוף

גל ברנס: המטרה היא לתת סיוע נכון ורחב לכל מי שזכאי

גל ברנס:  המטרה היא לא להכניס סעיפים שימנעו מעסקים לקבל

גל ברנס:  המטרה שעסקים שנפגעו בעת הזאת ייהנו מהמענקים

גל ברנס:  אנחנו ביום-יומיים הקרובים נפרסם מתווה מסודר, בתיאום משרד הכלכלה, לכלל הציבור גם להערות

גל ברנס:  נשמע את ההערות, נפיק לקחים

דוד ביטן: אבל תתאמו את זה עם משרד הכלכלה

גל ברנס: המטרה בשלב הזה היא לתת מענה כמה שיותר רחב וכמה שיותר מהר

גל ברנס:  אמרתי, יהיו טעויות, אנחנו גם נתקן אותן

ניר ברקת: אגיד לך מתי לא יהיו טעויות

ניר ברקת:  לא צריך טעויות

ניר ברקת:  איך מונעים טעויות? אנחנו יודעים להביא את העסקים לשולחן

ניר ברקת:  אנחנו איתם בקשר יום-יומי ומכירים היטב את האתגרים שלהם, יחד איתם

ניר ברקת:  אנחנו צריכים להגיע למודל שכאשר לוחצים על כפתור המגזר העסקי תומך במודל

ניר ברקת:  זה לא בשמים לעשות את זה

ניר ברקת:   אל תתאמצו, אנחנו יודעים להביא את כל השחקנים בכלכלת ישראל לשולחן, להציג להם טיוטה, לשמוע מהם הערות, להתדיין איתם

ניר ברקת:  גם הם לא יקבלו את כל מה שהם מבקשים, הם יודעים, אי אפשר לתת להם הכול

ניר ברקת:  אבל אני טוען שצריך להביא אותם להסכמה

ניר ברקת:  אז אל תסתגרו בחדרים, תמציאו לעצמכם מודלים ואחרי זה תבואו ותהיו גיבורים

ניר ברקת:  גל, אתם מתחילים לא  טוב

ניר ברקת:  זו לא השיטה

ניר ברקת:  השיטה היא שותפות כשאנחנו באים עם כולם

ניר ברקת:  אני רוצה שפה בוועדת כלכלה, בוועדת כספים, יבוא המגזר העסקי יחד עם האוצר, יחד איתנו, ויגידו: זה הפתרון

ניר ברקת:  אז ייקח עוד יומיים, אבל ביחד

ניר ברקת:  זה לא בשמים, זה שינוי שיטת העבודה

ניר ברקת:  זה לרדת ממגדל השן ולא לעבוד לבד ולעבוד איתנו, ותראה שהכול ייפתר

ישראלה שטיר איינשטיין: יש לי שאלה שלא שייכת לעניין הזה

ישראלה שטיר איינשטיין:  אתה יודע שמהתקופה של האומיקרון עוד לא שילמו לעסקים את מה שהיה מגיע להם?     

גל ברנס: אני לא יודע

גל ברנס:  אבל בגדול כל המענקים ניתנים ברגע - - -      

ישראלה שטיר איינשטיין: אני אומרת לך שישבנו כאן עם ליברמן באומיקרון והובטח לנו ולא שילמו לעסקים אז את מה שהובטח להם

ישראלה שטיר איינשטיין:  נתנו 10% ואת היתר אמרו שייתנו אחר כך ולא נתנו

גל ברנס: לא פרטנית

גל ברנס:  נתנו את המענק, לא כמו שביקשו

גל ברנס:  זה משהו אחר

ישראלה שטיר איינשטיין: וגם נדרשנו להחזיר בסוף

אליהו ברוכי: יש מניעה ללכת במתווה שהשר העלה פה, שתשבו ביחד עם המגזר העסקי?      

גל ברנס: כל מענק שהבאנו לכנסת אי פעם היה בתיאום עם המגזר העסקי

גל ברנס:  ישבנו עם רועי וישבנו עם ירון גינדי שמייצג את יועצי המס וישבנו עם דובי אמיתי, עם רון תומר

רון כץ: אבל מתי זה קורה?      

גל ברנס: כמה שיותר מהר

רון כץ: מה זה כמה שיותר מהר?     

קריאה: אחרי שימותו בדרך

קריאה:  עושים לנו דילול אתני

ניר ברקת: תראו את האבסורד פה

ניר ברקת:  סליחה שאני כאן מתעקש

ניר ברקת:  יש לך משרד שלם שעובד ביום-יום בשוטף עם כל העסקים

ניר ברקת:  עכשיו בחירום אתה רוצה לקרוא להם ולשבת איתם? זו שיטת עבודה? אני לא מבין את הדבר הזה

קארין אלהרר: אתם כבר ישבתם איתם? אז תעבירו להם את ההצעה

ניר ברקת: יש לנו הצעה ברורה, שמנו אותה על השולחן

ניר ברקת:  יש פער לא מבוטל בין התפיסה של מה שאנחנו חושבים שנכון לעשות לבין מה שחושבת הפקידות באוצר

ניר ברקת:  אגב, השר לא בעניינים, אין לי טענות כלפי השר

רון כץ: אולי כדאי לשמוע את ההצעה של משרד הכלכלה

קארין אלהרר: בדיוק

קארין אלהרר:  מה ההצעה שלכם?      

ניר ברקת: אני רוצה לחזור על עיקרי הדברים

ניר ברקת:  אני חושב שבמקום כל מיני סוגים של תמיכות כמו שהיה בקורונה – אגב, אמרתי את זה גם לפני הקורונה, הייתי חבר כנסת – ללכת על מתווה אחד של השוואת הכנסות, השוואת מחזורים, ולהשלים ככל שניתן את הפער

ניר ברקת:  אין מאה אחוז

ניר ברקת:  מי שנפגע יש לו פער בהכנסות, נכון?      

קריאה: לא רק

קריאה:  יש שלושה מנגנוני פיצוי, גל יגיד לך

קריאה:  אפשר לקחת שניים מתוך השלושה לעסקים מסוימים

ניר ברקת: אני מדבר ברמת המקרו

ניר ברקת:  זה צריך להיות יותר משמעותי ממה שהיה בקורונה בסעיף הזה, וסעיפים אחרים מתייתרים

ניר ברקת:  למשל, אם המחויבות של העסק זה שהוא מקבל את המתווה ולא מפטר אנשים, אז לא צריך להתעסק עם עובדים

ניר ברקת:  עם המילואימניקים לא צריך להתעסק, הם יודעים שיש להם לאן לחזור

ניר ברקת:  זה הכלי המרכזי

ניר ברקת:  הוא יקר לכאורה, אבל אני רק רוצה להזכיר לכולם שלתת לאנשים את הכלי הזה זה לא הוצאה, זה השקעה

ניר ברקת:  זה יגרום ליותר עסקים לשרוד, להגיע לסוף תקופת המלחמה במצב הרבה יותר טוב מאשר כל המנגנונים האחרים ביחד

ניר ברקת:  בסוף אתה מגיע לאותה תוצאה עם נזק לא פחות גדול, כנראה יותר גדול

איציק גורביץ: אני מהתאחדות הקבלנים

איציק גורביץ:  אדוני השר, זה מתייחס רק לפלח מסוים של אנשי עסקים

איציק גורביץ:  אם יש מישהו שהוא עסק חדש, אין לך מול מה להשוות

דוד ביטן: לכן אמרנו שאנחנו צריכים ללמוד מהבעיות שהיו בקורונה

דוד ביטן:  זאת אחת הבעיות שהייתה בקורונה

איציק גורביץ: יש לך מצבים שהמחזור הוא לא מה שנותן ביטוי לרווחיות, אלא דווקא הפריון והתפוקות תוך כדי הפעילות

איציק גורביץ:  וגם כאן אין לך מול מה להשוות

איציק גורביץ:  מה שאני מציע, שלפני שיוצאים עם דברים כאלה קודם כל ישבו באופן שיטתי עם הגורמים, ורק אז לפרסם

איציק גורביץ:  ועוד בקשה לפני שנתייחס באופן פרטני

איציק גורביץ:  אני מסתכל כרגע על פורטל gov

איציק גורביץ: il של חרבות ברזל

איציק גורביץ:  כל מה שנאמר פה לא מופיע

איציק גורביץ:  זאת אומרת, כרגע אם מישהו לא שומע את שידור הוועדה, לא יודע

איציק גורביץ:  אנשי עסקים לא יודעים

קטי קטרין שטרית: אגב, זו בעיה עיקרית של כל המשרדים, נושא ההסברה

ניר ברקת: אין סיכומים עם האוצר

דוד ביטן: גל, יש לך משהו להוסיף?     

גל ברנס: כן, אני מתנצל שאני חייב לצאת

גל ברנס:  אנחנו בכוח אדם מצומצם

רון כץ: גל, אתה עוסק גם בדברים מעבר לפיצוי? בארנונות, במיסים?     

גל ברנס: כל נושא המגזר העסקי

רון כץ: אז למה פה אנחנו צריכים לחכות לתוכנית ואין הנחיה לרשויות?      

גל ברנס: כי בסוף ברגע שאנחנו משפים את העסק על מענק באופן מקיף, זה תופס גם את תשלומי הארנונה שלו

רון כץ: אבל עד שאתה עושה את זה בינתיים אין לו מאיפה לשלם

רון כץ:  העסקים האלה סגורים מהיום הראשון של הלחימה

רון כץ:  למה לא אומרים לעיריות שלא גובים ארנונה עסקית?     

גל ברנס: בגלל זה חילקנו לשניים

גל ברנס:  למענה תזרימי, קודם כל מה שהמדינה יודעת לתת עוד לפני הרשויות המקומיות, שזה נושא המע"מ, הביטוח הלאומי, קרן ההלוואות בערבות מדינה

רון כץ: זה פורסם כבר?     

דוד ביטן: הם לא נתנו, הם דחו ל-15 בנובמבר

גל ברנס: השר הודיע על זה ביום ראשון וכל המערכות מכינות בהתאם

גל ברנס:  אנחנו עובדים כמה שיותר מהר, מהיום להיום, וזה אמור לתת מענה תזרימי

גל ברנס:  המענק כולל בסוף את כל ההוצאות הקבועות של העסקים

רון כץ: למה לעשות את זה כזה מסובך? למה לא להגיד לעיריות שלא יגבו?     

גל ברנס: שאל פה יו"ר הוועדה האם הפקנו לקחים מהקורונה

גל ברנס:  בקורונה פעלנו בהמון כלים שונים באופן שיצר אי בהירות ואי ודאות

רון כץ: כרגע יש עסקים שסגורים מהיום הראשון, יש להם עובדים, יש להם התחייבויות, יש להם הכול חוץ מהכנסות

רון כץ:  צריך להתחיל לעצור להם את מה שהם אמורים להוציא

רון כץ:  ארנונה עסקית הם אמורים להוציא, מיסים הם אמורים להוציא, מס שילוט הם אמורים להוציא

רון כץ:  דברים שאפשר מחר בבוקר לעירייה שלא יגבו ארנונה עסקית

רון כץ:  מה הבעיה? אני לא מבין את זה

ניר ברקת: אבל במקום ללכת סעיף-סעיף אתה יכול להשלים להם הכנסה וזה אותו דבר

ניר ברקת:  זה הרבה יותר פשוט

רון כץ: אבל הזמן נגדם

רון כץ:  בינתיים העיריות גובות את הכסף

רון כץ:  בזמן הזה מתקשרים אליהם בגבייה

ניר ברקת: אם אתה מדבר על דחיית תשלומים, חד משמעית כן

רון כץ: ברור, אבל זה צריך לקרות מחר בבוקר

רוית גרוס: הצ'קים חוזרים, החשבונות מוגבלים

דוד ביטן: גם אם אתה משלים, יש אנשים שלא משלמים

דוד ביטן:  מנצלים את המצב כדי לא לשלם

דוד ביטן:  אדם שמקבל מענק, צריך להוכיח שהוא שילם

דוד ביטן:  אם הוא לא שילם שכירות אז לא צריך להתחשב בשכירות

דוד ביטן:  כי אנשים מעדיפים לא לשלם לא ארנונה, לא שכירות, ואז אתה נותן להם מענק על העניין הזה ובעצם בסופו של דבר הם לא משלמים

רון כץ: אבל אתה לא יכול לא לשלם ארנונה

דוד ביטן: יש הרבה אנשים שבקורונה לא שילמו שכירויות, אבל הם קיבלו מענקים לעניין הזה

דוד ביטן:  אם לא בדקת אז נתת להם את המענק וזה הכול

ניר ברקת: יש כאלה שמרמים, אבל אנחנו צריכים להתבסס על כך ש-80%-90% מהעסקים הם באמת צריכים עזרה ולא מרמים, ובסוף נבוא איתם חשבון

ניר ברקת:  אנשים צריכים להצהיר, אנחנו צריכים לכבד את ההצהרות של העסקים

ניר ברקת:  ואם המשמעות היא שיהיו לנו אחוזים מסוימים שלא יעבדו כראוי, נתחשבן איתם

רון כץ: זה ברור

רון כץ:  אבל יהיה לך הרבה  יותר קל אם תגיד לעיריות שלא יגבו ארנונה עסקית

רון כץ:  אתה לא תצטרך להתחשבן ולא לבדוק את זה

דוד ביטן: אבל איך העירייה תתפקד?     

רון כץ: כמו שעשו בקורונה

רון כץ:  צריכים להעביר להם תקציבים, אבל לא העסקים צריכים לספוג את זה

דוד ביטן: באופן זמני להעביר

רון כץ: בינתיים העסקים סופגים את זה

ניר ברקת: בנושא הזה אני מסכים שצריך דחייה של התשלומים למדינה ולשלטון המקומי, וזה עניין תזרימי, זה לא עניין תקציבי

ניר ברקת:  הסיוע לעסקים, המענקים לעסקים, אנחנו ממליצים בחום על בסיס מה ששמענו שהכלי המרכזי והחשוב והיעיל ביותר זה השוואת מחזורים, עם תיקונים

ניר ברקת:  יכול להיות שיש תתי סעיפים, זה בסדר גמור, זה לא מושלם

שלום דנינו: גל, האמת היא שאני לא שומע מה אתם הולכים לתכנן ומתי היעד לתשלום של אוקטובר

שלום דנינו:  אי אפשר לעשות דיבורים ודיבורים

שלום דנינו:  אז מה הפרמטרים? מה הנוסחה שאתם הולכים עליה?     

דוד ביטן: לה"ב, עשיתם איזו עבודה מהקורונה מה הטעויות שהיו בכל הנהלים?     

רועי כהן: כמובן שעשינו עבודה וכמובן שמהרגע הראשון של האירוע אנחנו בקשר רציף עם שר הכלכלה והצוות שלו, כולל זום של למעלה מ-60 ראשי ארגונים שבו ניר ואמנון השתתפו למעלה משעתיים ושמעו את כל הצרכים

רועי כהן:  כרגע השיח הוא לתקן את העיוותים שהיו בקורונה

דוד ביטן: יש לכם נייר על זה?     

רועי כהן: יש נייר, גם הגשנו את זה למשרד האוצר

רועי כהן:  אנחנו אמורים היום לשבת, וגל יודע את זה, ולדייק את המתווה שהם רוצים להציע

רועי כהן:  מה שקרה בקורונה הוא שלא הייתה עזרה בזמן אמת, ואת זה קודם כל צריך לתקן, חבר הכנסת דוד ביטן

רועי כהן:  לא היה מענק בזמן אמת

רועי כהן:  לקח חודשיים, לקח ארבעה חודשים עד שהדברים האלה נכנסו

רועי כהן:  העסקים הקטנים קיבלו במאי

שלום דנינו: זה קריטי העניין הזה מתי הם מקבלים

רועי כהן: דבר נוסף, אדוני היושב-ראש

רועי כהן:  מה שמפריע כרגע – המתח בין העובדים לבין המעסיקים חייב להיפסק

רועי כהן:  המתח הזה הוא מתח מטורף, הוא מתח שמביא למצב שאנשים אומרים: אני הוצאתי אותך לחל"ת, אני לא מתכוון לשלם לך

רועי כהן:  המעביד רוצה לשלם לו אבל אין לו היכולת לשלם

רועי כהן:  הדבר הזה חייב להיחתך ביומיים הקרובים, כי זה מצב של דיני נפשות

רועי כהן:  דוד, אתה מבין מה המשמעות שמודיעים לאדם שהוא לא יקבל משכורת? הוא לא יוכל לשלם משכנתא, הוא לא יוכל לשלם תשלומים

קארין אלהרר: איזה מענה יש לזה?     

רועי כהן: כרגע אין לזה מענה

דוד ביטן: בקורונה היה מענה

קארין אלהרר: אבל אנחנו לא בקורונה עכשיו

קארין אלהרר:  אבל אני רוצה להסב את תשומת לבכם שאתמול שר האוצר אמר בוועדת כספים שהוא מתנגד בתוקף לחל"ת

קארין אלהרר:  אבל אני אומרת לכם שחייהם של מאות אלפי אנשים תלויים בדבר הזה

ניר ברקת: מה פתאום? המענה זה כסף להשלים, מענקים

ניר ברקת:  אסור חל"ת

רון כץ: הבעיה היא שההלוואות עוד שנייה יורדות להם והתשלומים ירדו להם, ובינתיים אנחנו בדיונים

שלום דנינו: אדוני היושב-ראש, אני עדיין לא מצליח לשמוע מהאוצר מה המתווה

דוד ביטן: אין להם תוכנית עדיין

שלום דנינו: מה המתווה, גל?     

רון כץ: אין לו

שלום דנינו: אנחנו יכולים לדבר עכשיו על קורונה ומה אנחנו חושבים

שלום דנינו:  אני חושב שיותר חשוב לשמוע מה המתווה שאתם הולכים לסגור ומתי תאריך היעד לתשלום אוקטובר

שלום דנינו:  אלה שתי השאלות המרכזיות

רועי כהן: דנינו, אתה גם צריך לדרוש שיותר לא תהיה דרישה להחזר מענקים, אלא יהיה דיפרנציאלי

רועי כהן:  אם לאדם היה 24% ירידה וב-25% לא יהיה יותר טוב, זה משחק סכום אפס

רועי כהן:  לא יהיה הדבר הזה יותר

רועי כהן:  דוד, זו צריכה להיות החלטה ראשונה של ועדת הכלכלה, לא יהיו יותר אנשים שייפלו בין הכיסאות על אחוז אחד ויצטרכו להחזיר את כל עשרות אלפי השקלים על אחוז אחד של הבדל של ירידה

רועי כהן:  הגשתי להם את זה, עשינו עבודה

רועי כהן:  הגשנו להם על עסקים חדשים, הגשנו להם על איחוד עוסקים, הגשנו להם על העניין של הדיפרנציאלי, הגשנו להם על עסקים

דוד ביטן: קודם כל תשלח לנו

דוד ביטן:  לא קיבלנו

רועי כהן: בסדר גמור

דוד ביטן: גל צריך ללכת לוועדת כספים

דוד ביטן:  בבקשה

ניר ברקת: רגע, אני מבין שאתם הולכים לשבת עם השר בלי נציגים של הכלכלה בנושא כלכלה?     

רון כץ: כן, אתה מבין נכון

ניר ברקת: אתם הולכים לשבת עם נציגי הכלכלה בלי משרד הכלכלה שעשה את כל עבודת המטה? אתם רוצים להתחיל אותה מחדש?     

רון כץ: זה מה ששאלתי, ניר, למה מתחילים אותה מחדש

איציק גורביץ: רק הבהרה, כרגע אנחנו מערבבים - - -      

דוד ביטן: למה אתה מתערב כל פעם?     

איציק גורביץ: כי פה אנחנו מציגים דברים שהם לא רלוונטיים

דוד ביטן: חכה שתגיע זכות הדיבור שלך

גל ברנס: חבר הכנסת דנינו שאל שתי שאלות

גל ברנס:  לשאלה הראשונה, אנחנו מקווים לפרסם את כל הפרטים ממש בימים הקרובים

גל ברנס:  מבחינת המועדים, זה בסוף הליך שדורש חקיקה, אז נצטרך להגיע לכנסת וזה ייקח קצת זמן

קארין אלהרר: הכנסת עובדת

גל ברנס: התשלומים על חודש אוקטובר יהיו כבר בנובמבר

רון כץ: גל, תן לנו סעד זמנים לעסקים, שידעו מה קורה

רון כץ:  לא יום-יומיים

רון כץ:  תוך חמישה ימים סוגרים את זה? תוך כמה זמן? הכנסת עובדת 24 שעות בשביל זה

אימאן ח'טיב יאסין: מה יעשו העובדים שיש להם תשלומים?     

קטי קטרין שטרית: גל, אנחנו, להבדיל ממה שאומרים בתקשורת שלא עבדנו, אנחנו עובדים מהיום הראשון

קטי קטרין שטרית:  האסון קרה בשבת, ביום ראשון בבוקר חברי הכנסת כולם התארגנו בחמ"לים וקיבלו אליהם את כל הפניות האפשריות מכל מקום אפשרי

קטי קטרין שטרית:  גם אתם יכולים 24/7, כי זה מקרה אחר לגמרי

קטי קטרין שטרית:  אל תצמידו את זה לא לקורונה, לא לסבבים האחרונים

קטי קטרין שטרית:  זה שונה לחלוטין

דוד ביטן: אבל צריכים ללמוד מהטעויות של הקורונה

רון כץ: אי אפשר לקחת יותר זמן בשביל חקיקה, אנחנו פה

דוד ביטן: אנחנו לא מחוקקים שום דבר

דוד ביטן:  רק על המלחמה

רון כץ: זה מה שאני אומר, אפשר להביא את זה גם אחר כך

שלום דנינו: שאלה שלישית, האם יש כוונה לעשות את השיח הישיר הזה עם משרד הכלכלה

גל ברנס: כמובן, חד משמעית

גל ברנס:  רק לענות לחבר הכנסת כץ, כמובן שאנחנו לומדים מהקורונה  ונצמדים כמה שיותר לקורונה

גל ברנס:  כמו שעלה פה כבר, יש התאמות נדרשות, בגלל שאנחנו במלחמה ולא קורונה

רון כץ: קודם כל תן לעסקים את הוודאות ואת אורך הרוח שהם יכולים לשרוד

רון כץ:  אתה חייב לעצור את מה שאתה יכול לעצור

רון כץ:  זה ארנונות, זה מיסים של מדינה

רון כץ:  אין סיבה שהמדינה עכשיו תבוא אליהם בגבייה וצ'קים יחזרו להם

דוד ביטן: גל, תכין את עצמך לישיבה הבאה

דוד ביטן:  זאת ישיבה ראשונה, אבל כן אני רוצה שתתייחסו בישיבה הבאה לשאלה מה קורה אם יש בעיה של אחוז

דוד ביטן:  זה קריטי

גל ברנס: אני אתייחס להכול

גל ברנס:  נעבוד בסוף בשני שלבים

אורן בוטא: וגם להשוואה לא רק לשנה אחורה, כי אולי הייתה שנה משוגעת, אלא אדם יוכל לבחור שנה קודמת או לפני שנתיים

שלום דנינו: גל, איפה עולים הפרטים האלה, אצלנו בוועדה או בוועדת הכספים או ביחד?     

גל ברנס: החקיקה מתבצעת בוועדת הכספים

גל ברנס:  כמובן שנבוא לפה לכל דיון שיהיה ונסביר לכל חברי הכנסת

דוד ביטן: לא, הפעם הדבר הזה לא יהיה

דוד ביטן:  עם כל הכבוד לוועדת כספים, ועדת כספים מאשרת תקציבים, היא לא מאשרת תהליכים

דוד ביטן:  אני לא אסכים לדבר הזה

דוד ביטן:  ועדת כספים היא לא מומחית לעניין הזה, מי שמומחה זו ועדת הכלכלה, עם אנשי המקצוע שלה

דוד ביטן:  אני כבר אומר לך שזה לא יהיה

גל ברנס: אנחנו כמובן כממשלה לא קובעים לאיזו ועדת כנסת חקיקה מגיעה

דוד ביטן: לא יודע, אבל אנחנו לא נעמוד סטטיסטים בצד

דוד ביטן:  יש לך טעות בעניין הזה

דוד ביטן:  אתה לא תגיד לנו שוועדת כספים כבר החליטה

דוד ביטן:  אני מבקש ממנהלת ועדת הכלכלה, ברגע שתבוא הצעת חוק להגיש בקשה שזה יבוא אלינו, גם בוועדת הכנסת

דוד ביטן:  אני לא מוכן שזה יהיה ועדת כספים

דוד ביטן:  אני לא יודע מה השיקולים של ועדת הכספים

דוד ביטן:  אנחנו מאשרים תהליכים, ופה כל העניין זה תהליך, זה לא סתם רק תקציב, עם כל הכבוד

דוד ביטן:  לא נחזור על  טעויות העבר

אליהו ברוכי: קחו את השר לדיונים, כי בוועדה הוא יהיה שותף מלא

אליהו ברוכי:  אז קחו אותו כבר עכשיו לדיונים שלכם

דוד ביטן: מצדי שתהיה ועדה משותפת

דוד ביטן:  אני לא אהיה מוכן לדבר הזה

דוד ביטן:  תהיה מלחמת עולם, כבר אני אומר לך

דוד ביטן:  לא נחזור על הטעויות של העבר בעניין הזה

גל ברנס: יהיו פה כנראה שני טקטים

גל ברנס:  המטרה הראשונה היא לתת מענה ראשוני כמה שיותר מהר, וברגע שנותנים מענה ראשוני אז אני בטוח - - -      

רון כץ: גל, מהר זה כבר לא יהיה

שלום דנינו: הוא אומר שזה ישולם בנובמבר, זה סביר לגמרי

רוית גרוס: אבל בשטח זה לא ככה

רוית גרוס:  אני רוצה שתשמעו רגע את השטח

רוית גרוס:  מה שהוא אומר זה לא נכון

דוד ביטן: אנחנו נשמע, לא סיימנו את הישיבה

קטי קטרין שטרית: לפני שגל יוצא, הייתה פה הצעה שאיכשהו חמקה

קטי קטרין שטרית:  התחלת להגיד אותה, גם השר אמר אותה

קטי קטרין שטרית:  יש פה עניין שחייבים לשלב מספר משרדים, כי הם מחליטים באופן כללי מה התקציב, והם לא הולכים על התהליך עצמו שהוא הכי חשוב

קטי קטרין שטרית:  שברגע שמשרד השיכון ומשרד הכלכלה אומרים את הצרכים, ויש עוד משרדים, גם משרד החקלאות, יש גם חקלאים שקורסים, יש עוד המון מגזרים שעוסקים בנושא הזה של המלחמה וצריך לעגן את זה ביחד

קטי קטרין שטרית:  צודק השר שאומר שזה לא הגיוני שלא לוקחים את זה בחשבון

דוד ביטן: חברי כנסת רוצים להגיד משהו לפני שאני מעביר את זה לציבור הרחב?     

ששון גואטה: אם זה עובר אלינו לוועדת כלכלה, אז הכול בסדר

ששון גואטה:  שיביאו, ומה שנצטרך נתקן להם

דוד ביטן: אני רוצה שכל פעם שזה יבוא נגיש מכתב לוועדת הכנסת שהיא תחליט איזו ועדה מטפלת

ניר ברקת: גל, לפני שאתה הולך, אל תעקפו את המשרדים

ניר ברקת:  אתם באמת צריכים לצאת מהקונספציה של לשבת במגדל השן ולרדת רק כשיש חירום

ניר ברקת:  אני מבין את הקונספציה שם שיודעים הכול במשרד האוצר

ניר ברקת:  תרדו איתנו לשטח, עם הנציגים העסקיים

ניר ברקת:  בסוף אנחנו צריכים להגיע לכאן ואנחנו יודעים לקצר תהליכים

ניר ברקת:  לקצר תהליך זה אומר לשבת איתנו, כי אנחנו יודעים את הצרכים שלהם, אנחנו יודעים להגיד לך מה עובר ומה לא עובר את המגזר העסקי ומה לא עובר אותנו

ניר ברקת:  אז במקום שתקבלו החלטה, תשימו טיוטה ונריב ביחד, בואו מראש נעשה את עבודת המטה ביחד

ניר ברקת:  כבר כמה ימים שאנחנו מסתובבים ואיתנו אתם לא עושים את הדיון כמו שצריך, אז איך תעשו את הדיון עם המגזר העסקי? חבל על הזמן

גל ברנס: הכוונה המלאה היא לעשות עבודה ממשלתית מתואמת

ניר ברקת: כן, אבל זה עוד לא קרה

גל ברנס: כי יש בסוף את הגוף האחראי, שזה רשות המיסים

ניר ברקת: סליחה, אנחנו אחראים

ניר ברקת:  רשות המיסים היא גוף שמבצע

ניר ברקת:  לקביעת מדיניות ולהגדיר מה עושים זה לא רשות המיסים, זה הממשלה

ניר ברקת:  לגבי התהליך, אתה מסכים איתי שעד עכשיו זה לא נעשה איתנו כמו שצריך עדיין? לא מאוחר

גל ברנס: לכן אנחנו גם לא מוציאים פה פרטים, כי עדיין לא סיימנו לגבש אותם

גל ברנס:  הכול יגובש

ניר ברקת: אבל אתה לא צריך לגבש אותה בלעדינו

ניר ברקת:  אנחנו לא אויב שלכם

גל ברנס: בדיוק באתי להגיד שכל הפרטים כמובן יגובשו בתיאום איתך, השר

גל ברנס:  עד עכשיו לא הוצאנו פרטים

איציק גורביץ: אבל איך תוציאו פרטים בלי להתייעץ?     

רוית גרוס: מה שהם החליטו בפועל לא ירד לשטח

רוית גרוס:  אדוני, אני רוצה לספר שהמקדמות שהם מדברים על דחייה ל-27 בנובמבר זה בפועל לא קורה, כי ההנחיה היא שאורכה עד 26 באוקטובר, כאשר אם מישהו משלם ב-27 בנובמבר הם לא ייקחו את הקנסות

רוית גרוס:  ברגע שהמייצגים משדרים את הקובץ, אוטומטית זה יורד מה-26 באוקטובר, לא בנובמבר

רוית גרוס:  כלומר, הדחייה היא סתם זריית חול בעיניים

רוית גרוס:  זו לא דחייה עד ה-27 בנובמבר, זו דחייה עד ה26 באוקטובר

רוית גרוס:  כי ברגע שהמייצגים שידרו את הקובץ, אוטומטית זה יורד

רוית גרוס:  מה שהם טוענים להקלות זה לא באמת הקלות, זה מה שהשטח מדבר

רוית גרוס:  התקשר אליי אתמול בעלים של מפעל לבשר, הוא עצמו סמג"ד במילואים, מנהל המפעל שלו גם גויס, עוד שלושה עובדים גויסו

רוית גרוס:  המפעל בקושי עובד

רוית גרוס:  יש לו מעט מאוד עובדים

רוית גרוס:  הוא עובד בקושי ב-50%

רוית גרוס:  הוא אומר לי: אני לא יודע איך אני משלם שכר לעובדים, אני לא יודע איך אני משלם את כל הארנונה, התשלומים הקבועים

רוית גרוס:  הביטחון האישי הוא חשוב מאוד, אבל גם הביטחון הכלכלי הוא חשוב מאוד

רוית גרוס:  החבר'ה האלה נמצאים עכשיו בעוטף, הוא נמצא עכשיו בעוטף, הוא אומר: אני מודאג, המפעל שלי קורס, אין לי איך לשלם משכורות לעובדים

רוית גרוס:  אני תקוע פה בעוטף עזה, אני נלחם על המדינה שלנו, אבל אין לי מי שיילחם על המפעל שלי

רוית גרוס:  חשוב מאוד שתעזרו להם

רוית גרוס:  אנחנו מבקשים מקדמות עכשיו עד להקמת המתווה על בסיס המחזורים

רוית גרוס:  אנחנו צריכים מקדמות עכשיו כדי לשלם לעובדים שלנו

רוית גרוס:  אין לנו איך לשלם את השכר הזה

רוית גרוס:  אין לנו איך לשלם ארנונה, אין לנו איך לשלם שכירות, אנחנו צריכים מקדמה עכשיו

רוית גרוס:       שלא יהיו פרשנויות

רוית גרוס:  בפעם שעברה הייתה פרשנות מה זה הוצאות קבועות

רוית גרוס:  האם ליסינג של רכב זה כן הוצאה מוכרת או לא? כל מיני פרשנויות ושיחקו איתנו בדברים קטנים

רוית גרוס:  אז בדבר הזה חשוב מקדמות עכשיו

רוית גרוס:       הלוואות בערבות מדינה

רוית גרוס:  כרגע זה לוקח המון זמן

רוית גרוס:  צריך משהו שהוא מהיום למחר

רוית גרוס:  מעבר לזה, קחו בחשבון שיש עסקים שהם בסיכון גבוה וההלוואות האלה לא מגיעות אליהם

רוית גרוס:  הבנקים לוקחים רק את העסקים שהם השמנת

רוית גרוס:  מי שמלכתחילה הם נתנו לו אז הם ממשיכים לתת לו

רוית גרוס:  אבל מי שהוא בסיכון גבוה לא מקבל את ההלוואות האלה

רוית גרוס:  יותר מזה, היום כדי להגיש הלוואה בערבות מדינה צריך מאעכר, צריך מישהו שיתווך והוא צריך לשלם לו כסף

רוית גרוס:  בעל העסק, כדי לקבל כסף, צריך קודם כל לשלם למאעכר שיגיש את הבקשה

דוד ביטן: אומרים לי שיש על זה דיון בוועדת כספים, שם יטפלו בזה

קטי קטרין שטרית: יחד עם הממונה על הבנקים, יחד עם נגיד בנק ישראל

קטי קטרין שטרית:  יש דיון על זה כי זה עלה

קטי קטרין שטרית:  מה שאמרת זה דברים חשובים מאוד, הם עלו אתמול בוועדת כספים

רוית גרוס: עוד משהו קטן, אדוני

רוית גרוס:  עשינו סקר וראינו שב-50% ממפעלי התעשייה שאנחנו מייצגים יש מחסור בעובדים

רוית גרוס:  אני רוצה להגיד שאם לא נביא עובדים זרים לתעשייה, וכרגע אין עובדים זרים לתעשייה בכלל, לא לתעשייה החיונית - - -      

דוד ביטן: עובדים זרים זה דבר חשוב, אבל זה לא דבר שאפשר לטפל בו עכשיו

רוית גרוס: הבעיה היא שנצטרך לשלם למפעלים מענקים, כי התפוקה שלהם יורדת

רוית גרוס:  אם נטפל בבעיה של העובדים עכשיו לא נצטרך לשלם מענקים אחר כך

רוית גרוס:  זה פשוט וקל

רוית גרוס:  ברגע שנביא כמה שיותר עובדים עכשיו הם יוכלו לעבוד ב-100% ולא ב-50%

דוד ביטן: אף אחד לא יטפל כרגע בנושא של עובדים זרים

רוית גרוס: לא פלסטינים

דוד ביטן: לא קשור

דוד ביטן:  עובדים זרים לא יטפלו בזה עכשיו, כי אין זמן לזה עכשיו

דוד ביטן:  יש דברים יותר חשובים במדינה

רוית גרוס: יש מפעלי עיבוד שבבי – אלביט, תעשייה אווירית ורפאל – המפעלים האלה לא משלמים את החשבוניות בזמן

רוית גרוס:  אני מבקשת להקדים את התשלומים למפעלים הקטנים שעושים את החלקים לכיפת ברזל, לחץ, לטיל

רוית גרוס:  זאת התעשייה הביטחונית שלנו

רוית גרוס:  אז שתצא מכאן הוראה להקדים את התשלומים שהמפעלים הגדולים האלה יקדימו את התשלומים למפעלים הקטנים שזקוקים לכסף הזה עכשיו

רוית גרוס:  תודה, אדוני

דוד ביטן: לא רק המפעלים האלה, כל מה שהממשלה צריכה לשלם, שיקדימו את התשלומים

דוד ביטן:  אני חושב שזו החלטה נכונה, לבקש מהמדינה להקדים תשלומים שהיא צריכה לשלם לספקים

ורוניקה רוזנברג: אני מנכ"לית ארגון חברות הניקיון

ורוניקה רוזנברג:  בהקשר של הקדמת התשלומים, לגבי משרדי ממשלה יש הוראת תכ"מ שתוקנה וקובעת לספקי שירותים תשלום תוך 21 יום

ורוניקה רוזנברג:  הדבר לא מוסדר בשלטון המקומי, ושם זו שערורייה והנושא עלה בוועדות הקודמות, וכרגע אנחנו במצב שלצד ההליך התזרימי, לא רק הוצאות גם הכנסות, חייבים להוציא הוראת שעה לשלטון המקומי

ורוניקה רוזנברג:  אחרת לא יהיה עם מי לדבר

שלום דנינו: קודם כל, בהערה כללית את צודקת

שלום דנינו:  את יודעת שבוועדה הסדרנו את זה שעכשיו יחברו את המחשב, את אותה בקרה של משרדי הממשלה, לרשויות ואז זה יעבוד אותו דבר

ורוניקה רוזנברג: אבל הוראת תכ"מ לא כוללת שלטון מקומי, ולכן חייבים הוראת שעה בנושא הזה

שלום דנינו: דוד צודק

שלום דנינו:  לכל הספקים, כולל מה שרוית מספרת, לרשויות המקומיות

רון כץ: דרך אגב, גם הפעם יש רשויות שכבר לוקחות יוזמה ופותרות מיוזמתן, יש רשויות שלא יעשו כלום, במקום שהמדינה תיתן הוראה אחת

רון כץ:  הן גם בשנת בחירות אז מי שחכם יעשה את זה

קטי קטרין שטרית: שמעתי אתמול יוזמה מדהימה של בית חולים שגייס תנועת נוער, את כל הנערים והנערות הנהדרים שלא היה להם מה לעשות, הביא אותם לבית החולים

קטי קטרין שטרית:  מנהל בית החולים אמר בסוף המבצע האדיר הזה: אף פעם בית החולים לא היה כל כך נקי

אמנון מרחב: הייתי אתמול ב-01:00 לפנות בוקר במרכז הלוגיסטי של שופרסל במודיעין

אמנון מרחב:  עובדים שם מכינות קדם צבאיות, שביעיסטים, שמיניסטים

אמנון מרחב:  את כל הכסף ששופרסל משלמת להם הם תורמים בחזרה

אמנון מרחב:  זה עם ישראל, זה הילדים שלנו במיטבם

אמנון מרחב:  אנחנו כבר הצבנו 6,000 חבר'ה כאלה במפעלי התעשייה

אמנון מרחב:  זה החוזק של העם שלנו

קטי קטרין שטרית: כשאני הייתי בתיכון היו לוקחים אותנו בקיץ בחופשה לשבועיים קטיף

קטי קטרין שטרית:  זה חינוכי, זה ערכי, זה יסייע, ואתה גם מחדיר להם

קטי קטרין שטרית:  יש לנו פה חמ"ל של חברי כנסת, מגיעים חבר'ה צעירים שרק משוועים לעבודה ואין לנו כל כך הרבה מקום איפה לשים אותם

קטי קטרין שטרית:  אז תרימו את הכפפה, תפנו לתנועות נוער, לבתי ספר

אמנון מרחב: זה אצלנו היה קול קורא ויש כבר למעלה מ-10,000 מתנדבים

שלום דנינו: אתם תעלו את הנושא של הוראת שעה לממשלה גם בנושא השלטון המקומי?         

אמנון מרחב: את השלטון המקומי צריך להביא לכאן

אמנון מרחב:  אתם מכירים את השיח, חבר הכנסת המטפל בזה

אמנון מרחב:  אני חושב שצריך לדבר עם יו"ר השלטון המקומי ועם יו"ר פורום ה-15

אמנון מרחב:  הם מתנגדים לזה עם הרבה טענות

אמנון מרחב:  צריך לטפל בזה גם ברמה שלכם

ורוניקה רוזנברג: צריך לקחת בחשבון שהם לא משלמים על חודשים קודמים

ורוניקה רוזנברג:  זה באיחור של חודשים

שלום דנינו: אני לוקח את זה על עצמי, אני אדבר עם ביבס מיד בסוף הישיבה

נעמה צדקיהו: אני בעלת שתי מסעדות בעיר מודיעין

נעמה צדקיהו:  אני מעסיקה 70 עובדים

נעמה צדקיהו:  חשוב לי להבהיר לכם, אנחנו מדברים עכשיו על דיון בחירום

נעמה צדקיהו:  ענף המסעדות סגור

נעמה צדקיהו:  לא רק עכשיו, בשגרה מאפריל אנחנו בצלילה

דוד ביטן: אני זוכר אותך מהישיבה שעשינו על המסעדות

נעמה צדקיהו: נכון מאוד

נעמה צדקיהו:  אני באה לזעוק פה את הזעקה של כולם

נעמה צדקיהו:  אנחנו אנשים פרודוקטיביים, אנשים יצרניים שמעסיקים עובדים, והפכנו להיות אוכלוסייה מוחלשת במשך השנים

נעמה צדקיהו:  ועכשיו אנחנו רואים את זה ביתר שאת כי אנחנו עכשיו במצב של מוות

נעמה צדקיהו:  אם היינו בגסיסה איטית, עכשיו זה מוות

נעמה צדקיהו:  במצב שלי היום חסר לי בתזרים קרוב לחצי מיליון שקלים

נעמה צדקיהו:  כמו שאתם מבינים, אני לא טייקונית, אין לי מאיפה להביא

נעמה צדקיהו:  אין לי איך לשלם לעובדים שלי, אין איך לשלם את כל האגרות שהמדינה רוצה ולאף אחד לא אכפת, כאילו עולם כמנהגו נוהג

נעמה צדקיהו:  אז אומנם נציג האוצר הלך, אבל אין לנו הזמן הזה

נעמה צדקיהו:  השר הגיע מעולם העסקים, הוא מבין שזמן זה דבר חשוב לעסק

נעמה צדקיהו:  מבחינתו זה להיות או לחדול

נעמה צדקיהו:  אין לנו הזמן של תוכניות

נעמה צדקיהו:  יש לכם מתווה של קורונה, תנסו לתקן את הכשלים שהיו בו ותצאו לדרך

נעמה צדקיהו:       ניקח את הדוגמה של הלוואות בערבות מדינה

נעמה צדקיהו:  בזמן הקורונה המדינה נתנה הלוואה בערבות מדינה ב-15% בעוד שבאירופה ובארצות הברית נתנו הלוואה ב-85%

נעמה צדקיהו:  תעזרו לנו בזה, תנו לנו אפשרות לגלגל את עצמנו

נעמה צדקיהו:       הגברת דיברה פה על מאעכרים

נעמה צדקיהו:  אני כדי להוציא הלוואה בערבות מדינה אמורה לשלם 7,000 שקלים למאעכר שרוצה לסדר לי את זה

נעמה צדקיהו:  למה? קחו אחריות על הבנקים

נעמה צדקיהו:  הבנקים השתוללו פה לאורך השנים

נעמה צדקיהו:  מה שנעשה פה זה עוול

נעמה צדקיהו:  הגיע הזמן שיהיו מתחת לאלונקה ויעזרו לנו

נעמה צדקיהו:  מה זה כל העמלות האלה שאני אמורה לשלם? הטירוף הזה שאנחנו אמורים לשלם, מישהו צריך לקחת אחריות

נעמה צדקיהו:       דבר נוסף זה העובדים שלנו

נעמה צדקיהו:  העובדים במצב רע

נעמה צדקיהו:  אני לא יודע אם להוציא לחל"ת, לא להוציא, לשלם להם או לא

נעמה צדקיהו:  אין לי מאיפה

נעמה צדקיהו:  מסעדה שיש לה בור של חצי מיליון שקל זה לא עניין של מה בכך

נעמה צדקיהו:  מבחינתי זה להיות או לחדול, ומישהו צריך להתעורר פה

נעמה צדקיהו:  אין לנו הזמן שיש לנערי האוצר

נעמה צדקיהו:  זמן זה עניין של להיות או לחדול

נעמה צדקיהו:  השר, אתה הגעת מעולם העסקים, אתה יודע בדיוק על מה אני מדברת

נעמה צדקיהו:  אל תרפה ותיתן להם בראש

נעמה צדקיהו:  אנחנו צריכים את המקדמה כבר עכשיו, להרים את הראש

שלום דנינו: אם אנחנו נעמוד במה שגל אמר, ועל זה צריך לעמוד, שתוך כמה ימים יפורסם המתווה ותסגרו אותו ובנובמבר יהיה התשלום, אני חושב שזה די מרגיע

שלום דנינו:  אבל אנחנו צריכים לעמוד על זה שזה יהיה ב-10 הימים הראשונים של נובמבר

נעמה צדקיהו: זה לא מרגיע

שלום דנינו: נניח שלא עבדו כל אוקטובר, לא  מה-7, את משלמת לעובדים שלך עד ה-10 בנובמבר את המשכורת

נעמה צדקיהו: נכון

שלום דנינו: אז אני חושב שזה בסדר אם אנחנו נעמוד ביעד הזה, ואני אומר לך שאני חושש שאולי לא נעמוד

נעמה צדקיהו: מה שהסברתי הוא שענף המסעדות זה לא עוד חנות נעליים

נעמה צדקיהו:  ענף המסעדות בירידה מאפריל, 10%, 15%

נעמה צדקיהו:  הגעתי ל-50% מינוס הכנסות

שלום דנינו: אבל אנחנו מדברים עכשיו על האירוע של המלחמה, ואני חוזר על זה

שלום דנינו:  אם אנחנו עד ה-10 בנובמבר נצליח לתת את המקדמות, ואני מקווה שהמתווה יהיה מספיק רציני, אני חושב שרק בעניין הזה זה נשמע בסדר

אורן בוטא: אני יו"ר תנועת העצמאים

אורן בוטא:  תציג להם דד-ליין עד ה-1 בנובמבר

נעמה צדקיהו: אולי שווה לתפוס את הבנקים ולעצור את הריביות המטורפות

נעמה צדקיהו:  לשלם 8,700 שקל לרבעון ריביות?      

דבורה ביטון: ועדת כספים מטפלת בנושא של הבנקים, אז אין טעם שגם אנחנו ניכנס לזה

קטי קטרין שטרית: זה עלה אתמול בגלל הריביות של המשכנתאות

דוד ביטן: זה עלה או מטפלים?     

קארין אלהרר: הוא אמר שיהיה דיון

דבורה ביטון: זה עלה כי מחזירים הוראות קבע למפונים

קטי קטרין שטרית: גפני אמר שהוא רוצה לקיים דיון

דוד ביטן: מתי הוא הולך לקיים את הדיון?     

קארין אלהרר: הוא לא אמר מתי

קארין אלהרר:  הוא אמר בימים הקרובים

דוד ביטן: אני אדבר עם גפני

רוית גרוס: אם המקדמה תהיה עד ה-10 בנובמבר אנחנו לא נוכל לשלם את המשכורות

רוית גרוס:  צריך לפני

דוד ביטן: אנחנו שומעים את הבעיות עכשיו

דוד ביטן:  לא נפתור אותן ברגע זה

שלום דנינו: הלוואי שזה יהיה כך

דוד ביטן: איציק גורביץ, בבקשה

איציק גורביץ: תמונת מצב, יש 168,000 דירות בבנייה פעילה שכרגע אף אחד לא נכנס לתוך האתרים

איציק גורביץ:  לא רק בגלל הנחיות פיקוד העורף, לא רק בגלל צווי 8, לא רק בגלל ש-80,000 פלסטינים עזבו

איציק גורביץ:  יש פה רשויות מקומיות שנתנו הנחיה לסגור את אתרי הבנייה כדי שערבים ישראלים לא ייכנסו

איציק גורביץ:  10,000 מתוך 11,600 אתרים סגורים

איציק גורביץ:  לפיכך כל המודלים כרגע שמדברים על השוואת מחזור וכו' – זה לא רלוונטי

איציק גורביץ:  אנחנו זקוקים דחוף לתוספת של עובדים זרים

איציק גורביץ:  אנחנו פועלים ביחד עם פיקוד העורף להחזיר - - -      

קארין אלהרר: לא יגיעו לשם עובדים זרים

קטי קטרין שטרית: לא יהיו עובדים זרים, אנחנו במלחמה

אמנון מרחב: מה שמטריד אותנו, ענף הנדל"ן היום סגור כולו

אמנון מרחב:  הענף הזה הוא ענף קריטי לכלכלה

אמנון מרחב:  הוא סגור כולו, לא בונים דירות

אמנון מרחב:  השר יקיים היום מפגש לא רק לעובדים זרים

אמנון מרחב:  הרשויות המקומיות סגרו להם את כל אתרי הבנייה בארץ וזו דרמה, כי זה אומר איחורים במסירת דירות לזוגות צעירים וכו'

איציק גורביץ: זה לא פיקוד העורף

איציק גורביץ:  אנחנו עומדים בהנחיות של פיקוד העורף, אנחנו יודעים מה אנחנו אומרים

איציק גורביץ:  ראשי רשויות נתנו הנחיות לסגור אתרים

קארין אלהרר: כי זה עניין של בטיחות

קטי קטרין שטרית: יש אזעקה, מה אתה עושה עם העובדים?     

דוד ביטן: אתם מעלים בעיות כלליות

דוד ביטן:  הנושא של העובדים זרים זו בעיה אמיתית, אבל זה לא ניתן לטיפול כרגע

דוד ביטן:  אף אחד לא יתעסק בזה

דוד ביטן:  אף אחד לא יביא עכשיו עובד זר מגיאורגיה כדי לעבוד

דוד ביטן:  גם בגלל המלחמה אף אחד לא יבוא

איציק גורביץ: אדוני היושב-ראש, אני עושה את זה

ניר ברקת: אנחנו נשב על זה יותר מאוחר ביחד

איציק גורביץ: לא מבינים

איציק גורביץ:  יש חצי טריליון אשראי, זה ייעלם

דוד ביטן: אבירם חיון, בבקשה

אבירם אברהם חיון: יש לי מפעל רהיטים באשדוד

אבירם אברהם חיון:  אני לא רוצה לחזור על כל מה שאמרו פה, מיותר לחזור

אבירם אברהם חיון:  אחת הבעיות שאני נתקל בהן עכשיו ספציפית עם עובדים זה שהם לא מודעים מה הם כן יקבלו ומה לא

אבירם אברהם חיון:  עובד שיושב בבית ואשתו היא עקרת בית, או שאשתו גם תובעת, לא יקבל כסף, והם בטוחים שכן כי זה מצב מלחמה

אבירם אברהם חיון:  יש לי ספציפית עובדים שמתחילת החודש, כי הם שומרים מסורת, לא עבדו שעה

אבירם אברהם חיון:  בסוכות הם ישבו בבית, ומסוכות אנחנו לא עובדים

שלום דנינו: היום החובה עליך לשלם את המשכורות?     

אבירם אברהם חיון: עד עכשיו חשבתי כך, אני שילמתי, ואז כשתבעתי אמרו לי: לא, אשתו בבית, או אשתו תבעה גם, ואז אני לא מקבל

אבירם אברהם חיון:  בחודש הזה לא אוכל לעשות את זה

אבירם אברהם חיון:  הודעתי לעובדים שלי שזה לא יקרה, ואני מדבר איתך על עובדים שאין להם כסף

אבירם אברהם חיון:  בחודש הבא אעמוד מול אנשים שיש להם ארבעה ילדים להאכיל ואין להם שעת עבודה, מה אני עושה איתם? לי אין דרך עכשיו לעזור

אבירם אברהם חיון:  בפעמים קודמות יכולנו, תזרימית אני לא יודע מה יהיה ב-10 בחודש הבא

אבירם אברהם חיון:  אבל עובדתית היום יש אנשים שבחודש הבא לא יהיה להם כסף לאוכל

קארין אלהרר: למה הם לא זכאים?     

אבירם אברהם חיון: היום רק אחד מבני הזוג זכאי לשבת בבית, גם אם זה במצב מלחמה

אבירם אברהם חיון:  לפחות זה מה שאנחנו יודעים, אני לא יודע על משהו אחר

שלום דנינו: אם זה לא מפעל חיוני

אבירם אברהם חיון: יש לי מקלטים ויש לי הכול, ואמרתי לעובדים שהם צריכים להגיע

אבירם אברהם חיון:  הם יושבים בבית ואומרים לי: מלחמה, אתה תשלם

אבירם אברהם חיון:  יש אחד שעזב את העיר כי אין לו ממ"ד

אבירם אברהם חיון:  וספציפית חבר'ה שהם שומרי מסורת, אחת הבעיות היא שהם לא עבדו שעה מתחילת החודש, וגם אם יבואו לעבוד עכשיו, ממה הם יחיו? מדובר על 2,000 או 3,000 שקל לחודש הבא

אבירם אברהם חיון:  ואלה אנשים שהם עם הכי קשיים והכי מצוקות

דוד ביטן: ביטוח לאומי, אתם מתכוונים לעזור לאנשים במסגרת הביטוח הלאומי?      

יוסף פולסקי: כרגע המצב החוקי היום מדבר על הוצאה לחל"ת של 30 יום

יוסף פולסקי:  גל לא נמצא פה, אבל אנחנו בוחנים  את כל המתווה

יוסף פולסקי:  הביטוח הלאומי מגויס כולו גם לצורך שיקום

יוסף פולסקי:  כל האגפים וכל העובדים שלנו מגויסים גם לצורך הזה

שלום דנינו: תסביר לנו יותר מדויק, מי מכריז על חל"ת של העובדים ל-30 יום ומי משלם?      

אימאן ח'טיב יאסין: ולמי מגיע החל"ת?      

יוסף פולסקי: דובר כאן קודם על העניין של המקדמות

יוסף פולסקי:  צריך לזכור שהביטוח הלאומי הוא תקציב סגור

יוסף פולסקי:  הביטוח הלאומי גובה כסף, ואת אותו כסף שהוא גובה הוא משלם בחזרה לכל הגמלאות שאנחנו מכירים, גם במצבי חירום וגם בשוטף – ילדים, נכות, זקנה

יוסף פולסקי:  זה לא משתנה וזה ממשיך להשתלם

יוסף פולסקי:  אם אנחנו לא נגבה את הכספים בהיעדר מתווה מתכלל של האוצר, ממילא גם לא נוכל לשלם את כל הגמלאות שלנו

דוד ביטן: נניח אדם יצא לחל"ת ונתתם הסכמה כזאת, מה הוא מקבל? עד איזה סכום הוא מקבל?      

יוסף פולסקי: היום החל"ת מדבר על הוצאה לחל"ת של 30 יום לפחות, זה המצב החוקי היום

יוסף פולסקי:  אנחנו צריכים לגבש ביחד עם האוצר מתווה למצב החדש שנוצר

שלום דנינו: מי מכריז עליהם? אתה מהרהיטים, אתה אומר להם צאו לחל"ת?     

אבירם אברהם חיון: אני לא הוצאתי אף אחד לחל"ת, אני לא יודע אם אני יכול

שלום דנינו: הוא זכאי להגיד לעובדים?     

רוית גרוס: מותר להוציא לחל"ת רק בהסכמת העובד

שלום דנינו: אם לא, לפטר אותו

קריאה: אסור לפטר בזמן מלחמה

דוד ביטן: ברגע שאתם אומרים שאפשר להוציא לחל"ת אז כל העובדים מקבלים מענק, נכון?     

יוסף פולסקי: זו לא החלטה של הביטוח הלאומי אם להוציא לחל"ת או לא

יוסף פולסקי:  הביטוח הלאומי גם לא יודע מה המצב של כל מעסיק, עצמאי או חברה במשק

יוסף פולסקי:  ממילא זו לא החלטה של הביטוח הלאומי וזה גם לא מותנה בהכרזה של מצב חירום כזה או אחר

יוסף פולסקי:  אבל המצב החוקי היום, כאשר אתה מוציא לחל"ת, בניגוד לפיטורים, זה צריך להיות ל-30 יום לפחות

דוד ביטן: זאת אומרת, זו החלטה של כל מעסיק בפני עצמו

דוד ביטן:  אתה נותן למעסיק את הכסף?     

יוסף פולסקי: כאשר מדובר בהוצאה לחל"ת בעצם זה דמי אבטלה

יוסף פולסקי:  זה נקרא בקורונה חל"ת, זה המושג הרווח בעם, אבל המושג הוא דמי אבטלה

יוסף פולסקי:  כמו שאדם מפוטר אז הוא מקבל דמי אבטלה לתקופה מסוימת

דוד ביטן: מי צריך להכריז על זה? האוצר צריך לסכם את זה אתכם?       

יוסף פולסקי: מי שמוציא לחל"ת זה המעסיק, אבל תקופת הזכאות היא כרגע מוגבלת בחוק אם יוציאו אותו ל-30  יום לפחות והיא לא נותנת מענה לתקופה שכרגע נוצרה בגלל המצב המלחמתי

דוד ביטן: הוא לא מקבל את זה רטרואקטיבי מהיום הראשון של המלחמה?     

יוסף פולסקי: אני לא רוצה להתחייב פה על דברים שלא בסמכותי, אבל אני מניח שאם בסופו של דבר יגובש מתווה, הוא יגובש רטרואקטיבית מה-8 באוקטובר

יוסף פולסקי:  לגבי המקדמות, בסוף דחייה של תשלומי מיסים זה מעוגן בחקיקה

דוד ביטן: אם לעסק אין הכנסה והעסק סגור אז הוא מוציא לחל"ת, מה הוא יעשה?       

ליאור גור: אי אפשר להוציא לחל"ת בלי הסכמת עובד

ניר ברקת: המדינה משלמת גם כך וגם כך, נכון?     

דוד ביטן: בינתיים המדינה לא משלמת כלום

ניר ברקת: או חל"ת או שהוא נשאר אצל המעסיק, אתה מעדיף שהוא יישאר אצל המעסיק

רוית גרוס: נכון

רוית גרוס:  בקורונה העובדים לא חזרו, אדוני צודק

רוית גרוס:  חשוב לנו לשמר את העובדים עכשיו, ולכן צריך את הכסף עבור השכר

דוד ביטן: בקורונה זה היה שנתיים

דוד ביטן:  פה מדובר על חודש או חודש וחצי

דוד ביטן:  זה לא אותו דבר

קריאה: התנאים יכולים להשתנות משבוע לשבוע

קארין אלהרר: אדם אומר: אין לי ממ"ד, אני לא יכול לבוא לעבוד, אני רוצה לצאת מהעיר

קארין אלהרר:  מה תעשה? איך תחייב אותו?     

נעמה צדקיהו: תוציאו לחל"ת של חודש

דוד ביטן: קח את המסעדה שלה, המסעדה סגורה גם ככה

דוד ביטן:  מה היא תעשה? אז היא מוציאה אותם לחל"ת

נעמה צדקיהו: אין לי מאיפה לשלם

אמנון מרחב: היא תשלם לעובד ומקבלת פיצוי

נעמה צדקיהו: מאיפה אני אשלם? שישלמו את הפיצוי קודם או שייתנו הלוואה בערבות מדינה בזריזות, לא באיטיות

איתן שטיין: אני מביטוח לאומי

איתן שטיין:  כרגע נמסר לי שאנחנו מעוניינים גם מול האוצר לא ללכת למתווה חל"ת אלא כן להשאיר את העובדים בעסקים שלהם

איתן שטיין:  אנחנו נמצאים בקשר עם משרד האוצר, אני מקווה שתוך יומיים יהיה מתווה של מענקים כדי להשאיר את העובדים במסגרת העבודה שלהם ולא להוציא אותם לחל"ת

קארין אלהרר: בסדר, אבל לא בכל מקום אפשר

דוד ביטן: יש עסקים סגורים

ישראלה שטיר איינשטיין: העסק שלי סגור

ישראלה שטיר איינשטיין:  אני מייצגת את ענף התערוכות והכנסים והתיירות

קארין אלהרר: מעבר לעסקים סגורים, הוא מספר לך על מקרה של אדם שגר באשדוד, אין לו ממ"ד, הוא לא יישאר בעבודה

קארין אלהרר:  מה תעשה איתו? תשלם לו

ניר ברקת: נסביר את הרעיון המרכזי

ניר ברקת:  יש עסקים שביום אחד פתאום נגמרו להם ההכנסות, ההכנסות שלהם ירדו בצורה ניכרת, וכתוצאה מזה יש המון בעיות

ניר ברקת:  אני טוען שהדרך הטובה ביותר, האבן הגדולה, המרכזית, זה לתת להם מענק בגודל הירידה, או קרוב לגודל הירידה של המחזור

ניר ברקת:  ואז במקום שאנחנו נשלם לאנשים דרך חל"ת נשלם דרך המעסיק

ניר ברקת:  נעודד אותם להישאר בעבודה

קארין אלהרר: בסדר גמור, זה גם מענה

ניר ברקת: יכולים להיות כל מיני מקרים פרטניים

ניר ברקת:  אנחנו צריכים לעודד להישאר

ניר ברקת:  יש בעיה עם ממ"דים, לא ממ"דים, זה לא עניין מקרו כלכלי כרגע

ניר ברקת:  זה עניין נקודתי שיכול להיות שצריך לעשות כל מיני הקלות ותיקונים נקודתיים

ניר ברקת:  אני לא נכנס לזה

ניר ברקת:  אבל כרגע זה חסם עורקים

ניר ברקת:  המקרו, הדבר הגדול ביותר שצריכים להתעסק איתו, זה הוודאות של העסקים שידעו שאנחנו משלימים לא מאה אחוז מהפער, אלא איקס אחוזים מהפער בהסכמה

ניר ברקת:  אנחנו צריכים להגיע להסכמה עם המגזר העסקי מהו המודל שכולנו יכולים לחיות איתו

ניר ברקת:  זה לא בשמים להגיע לשם

ניר ברקת:  כמו שאמרתי לאנשי האוצר, אי אפשר לנהל את זה בנפרד, כולנו צריכים לעשות את זה עם כל החברים שיושבים כאן, הנציגים המרכזיים

ניר ברקת:  לשבת בנחת, להציג טיוטה ראשונה, לדבר, לשבת בחדר עד שיוצא עשן לבן

ניר ברקת:  אבל ברמת המקרו, פעם שנדחף את הכלי המרכזי, אז ניגש לאבנים הקטנות

ניר ברקת:  יש המון אבנים קטנות, אבל זו האבן הגדולה

אבירם אברהם חיון: נתתם לי את זכות הדיבור ולא עניתם לי על השאלה

אבירם אברהם חיון:  עובד שלא מגיע לעבודה ואשתו יושבת בבית

דוד ביטן: אין לנו תשובה בשבילך, זה כל העניין

דוד ביטן:  אין החלטות בעניין הזה

אבירם אברהם חיון: לי יש עבודה ואני רוצה להפעיל את העסק

אבירם אברהם חיון:  עובדים יושבים בבית ואומרים לי: אתה צריך לשלם גם ככה, כי זה מצב מלחמה

אבירם אברהם חיון:  יש עובדים שהגיעו ויש עובדים שלא הגיעו, אני אמור לשלם לכולם? מה אני אמור לעשות?      

דוד ביטן: אנחנו לא יועצים משפטיים

קארין אלהרר: יום יומיים תהיה לך תשובה

קארין אלהרר:  מתווה תוך יומיים צריך להיות

קטי קטרין שטרית: יש עוד הרבה גופים

קטי קטרין שטרית:  יש אולמות ויש היסעים ויש כל כך הרבה

דוד ביטן: קרן, בבקשה

קרן אוחנה איוס: תודה רבה, כבוד היושב-ראש, על זכות הדיבור

קרן אוחנה איוס:  אני יושבת-ראש פורום הגנים הפרטיים בישראל

קארין אלהרר: קרן, בהזדמנות הזאת אנחנו רוצים, כל יושבי הבית, להשתתף בצערך

קרן אוחנה איוס: תודה רבה

קרן אוחנה איוס:  אני אכן קמתי משבעה אתמול

קרן אוחנה איוס:  שכלתי את בני וחזרתי לעבודה בשיא המרץ מכיוון שיש לי ענף שלם מאחוריי שצריך את איחוד כוחותינו

קרן אוחנה איוס:  אנחנו מטפלים בגיל הרך, ולצערנו ממשבר למשבר, מלחמה, מגיפה, אנחנו כנראה צוואר הבקבוק של המשק

קרן אוחנה איוס:  מכיוון שאנחנו עוסקים בפעוטות קטנים חסרי ישע שלא יכולים להישאר ללא השגחה מתמדת, ואנחנו עוסקים בענף שלם שהוא ברובו ככולו נשים

קרן אוחנה איוס:  כבוד יושב-ראש הוועדה, אשמח שתעזור לנו לעשות סדר, מכיוון שאת העסקים לכאורה שלנו, שהם גם נקראים מוסדות חינוך, אנחנו לא יודעים להפעיל כשיש לנו ארבעה מתווכים

קרן אוחנה איוס:  יש לנו את פיקוד העורף, הרשות המקומית, משרד החינוך ולחץ שמופעל עלינו מהציבור לתת מענה כעסקים חיוניים

קרן אוחנה איוס:  כי ללא פתיחה של מוסדות החינוך בגיל הרך ההורים לא יכולים להגיע למקום עבודתם

קרן אוחנה איוס:       אתן דוגמה

קרן אוחנה איוס:  לי יש מעון בירושלים שלפני יומיים קיבל הנחיה מהרשות המקומית לא לפתוח, פיקוד העורף הגדיר את ירושלים צהוב ואומר כן לפתוח, התקהלות עד 30 איש אז אני יכולה לכלול צוות וילדים עד 30

קרן אוחנה איוס:  זה אומר שחצי מהילדים אני משאירה בבית

קרן אוחנה איוס:  כאשר לא נקבע עדיין מיהו עובד חיוני, מי זכאי, מה גם שאני לא מצליחה לגייס את הצוותים להגיע למקום העבודה, כי גם להם יש ילדים אישיים שהם מתחת לגיל 14, והחוק אומר: והיה וישב הורה עם ילדו והיה הילד מתחת לגיל 14, לא ינוכה שכרו על ידי מעסיקו

קרן אוחנה איוס:  כך שגם לעובדים יש לגיטימציה להישאר עם הילדים האישיים שלהם בבית

קרן אוחנה איוס:       אנחנו פה בבעיה

קרן אוחנה איוס:  אנחנו פה כדי לעזור

קרן אוחנה איוס:  אני, וארגוני גנים אחרים, מעוניינים לפתוח את הענף שלנו לעובדים חיוניים כדי לאפשר למשק לחזור לתפוקה, לפחות רופאים, כוחות ביטחון וכו'

קרן אוחנה איוס:  אין גברים בבתים, זאת אומרת שגם אם לוקחת את הנשים אני משאירה ילדים בבית ללא השגחה מתמדת

קרן אוחנה איוס:  אנחנו גם צריכים לשלם משכורות ב-10 בחודש והצרה הכי גדולה שלנו היא שאנחנו קיבלנו את התשלום מראש

קרן אוחנה איוס:  ההורים שילמו כבר את אוקטובר

קרן אוחנה איוס:  זאת אומרת שאני ב-1 בנובמבר צריכה לחשוב איך אני מחזירה את אוקטובר יש מאין

קרן אוחנה איוס:  לכן אנחנו רוצים להניח כאן את זה על השולחן לשני דברים

קרן אוחנה איוס:  האחד זה שאכן תדאגו למענק שימור עובדים, כי ענף החינוך גם כך קורס ממצוקת כוח אדם

קרן אוחנה איוס:  והדבר השני הוא שאם יוחלט לתת מענקים בעקבות המלחמה הזאת, אני מבקשת שלא תדרשו אותם בחזרה

קרן אוחנה איוס:  מכיוון שכאשר גן ילדים נסגר, הוא לא יכול להיפתח באף מקום אחר

קרן אוחנה איוס:  הוא יכול להישאר רק במרכזי אוכלוסייה ולתת מענה לזוגות הצעירים, וכאשר הוא ייסגר לא יהיה לילדים האלה לאן ללכת

קרן אוחנה איוס:  גם כך אנחנו בבעיה של היצע וביקוש

שלום דנינו: קרן, אני ממש משתתף בצערך

קרן אוחנה איוס: תודה רבה

שלום דנינו: אני רוצה לעדכן אותך ששר החינוך מוביל מול פיקוד העורף לבדוק בכל מקום איפה אפשר לפתוח את המערכת החינוכית, ובעיקר על מה שאת דיברת

שלום דנינו:  אנחנו בוועדת חוץ וביטחון אישרנו את זה בצו שהממשלה ביקשה למצב חירום ופתחנו את זה שיהיה השיח הזה בין שר החינוך לבין פיקוד העורף

קרן אוחנה איוס: אז חשוב מאוד לשתף את השטח

קרן אוחנה איוס:  בהזדמנות זאת אני רוצה להגיד שהיה לי ילד שהוא גיבור ישראל

קרן אוחנה איוס:  תודה לכם על ההזדמנות שנתתם לי

רון כץ: משתתפים בצערך

ניר ברקת: קרן היקרה, משתתפים מאוד בצערך

ניר ברקת:  גם את גיבורה שיום אחרי השבעה את פה

קרן אוחנה איוס: תודה

קרן אוחנה איוס:  אני לא מרגישה גבורה, אני מרגישה משימה לאומית

קרן אוחנה איוס:  אנחנו במלחמה, ואני חושבת שאנחנו צריכים להיות מאוד פרקטיים

קרן אוחנה איוס:  הציבור צריך אותנו, העורף צריך אותנו

קרן אוחנה איוס:  כלתי בהיריון, היא מחנכת בכיתה ז', לא תאמינו, גם היא חזרה היום לעבודה

קרן אוחנה איוס:  אנחנו כל כך רוצים לתת לציבור את המענה כדי להשאיר את הגברים בחזית, אבל די עם מכבסת המילים

קרן אוחנה איוס:  בואו נהיה פרקטיים

קרן אוחנה איוס:  לחכות עד ה-10 בנובמבר כדי שנראה שם מה יקרה?     

שלום דנינו: הכוונה היא שזה ישולם עד ה-10 בנובמבר, ואם נעשה את זה, זה הישג

קרן אוחנה איוס: אם הבירוקרטיה לא תהיה ארוכה, מלאת ניירת ומיליון תנאים מצטברים שמי יכול לעמוד בהם, אנחנו עם השר ועם יו"ר הוועדה

קרן אוחנה איוס:  דרך אגב, שאפו, עברנו את זה בשומר החומות שהיה מבצע מאוד קטן

קרן אוחנה איוס:  אתה תמכת במענק עובדים על סך 430 שקלים ליום

קרן אוחנה איוס:  העובדים נשארו בענף, תמכנו בהם

קרן אוחנה איוס:  זה עבד בגלגלים מאוד משומנים

קרן אוחנה איוס:  אני סומכת עליך

קרן אוחנה איוס:  תודה

שלום דנינו: ניר, זה מאוד חשוב אם אתה מצליח להוביל את הלו"ז הזה שעד ה-10 בנובמבר גומרים את הכול ומגיע התשלום כמקדמה

דוד ביטן: הבעיה זה האוצר

ניר ברקת: אני חושב שאנחנו צריכים להתמקד באבנים הגדולות

ניר ברקת:  קודם כל לייצר ודאות, בפשטות

ניר ברקת:  זה יעלה הרבה כסף למדינה

ניר ברקת:  אגב, זו לא עלות, זו השקעה

ניר ברקת:  כשאתה נותן לעסק לשרוד זו לא הוצאה

ניר ברקת:  אם לא נעשה את זה, לא יהיה מי שיניע את הקטר יום אחרי

ניר ברקת:  דוגמה טובה זה גני הילדים

ניר ברקת:  אנחנו חייבים לשמר את המסגרות הללו

ניר ברקת:  ייקח לנו כמה חודשים, יעלה כמה עשרות מיליארדים לחודש

ניר ברקת:  אנחנו נעבור את 100 מיליארד השקלים ואין בעיה

ניר ברקת:  אסור להסתכל על הכסף

ניר ברקת:       מה שאמרתי לחברים באוצר, אולי זו לא השיטה שהם עבדו בעבר, זה לשבת ולתכנן במשותף עם משרד הכלכלה ועם הנציגים, להראות טיוטה ראשונה, טיוטה שנייה

ניר ברקת:  זה תהליך שיכול לקחת כמה ימים, ואז לגמור עם האבנים הגדולות

ניר ברקת:  אחרי שנגמור עם האבנים הגדולות, באותה שיטה ניכנס באבנים היותר קטנות, וכך נתחיל לפתור נושא אחרי נושא

ניר ברקת:  אבל יש נושא אחוד לכולם, זה הסגירה של חלק משמעותי מהפער בהכנסות

ניר ברקת:  זה פותר אוטומטית, גם לך

ניר ברקת:  אחרי זה נבדוק עובד, לא עובד וכל מיני דברים אחרים

ניר ברקת:  אבל מבחינת התפיסה, המקרו, אם אנחנו יודעים לצמצם פערים בהכנסות, זו האבן הגדולה ביותר

דוד ביטן: אני בעד הנושא הזה, אבל עסק שמקבל את הפער צריך להוכיח שהוא שילם דברים

ניר ברקת: ברור, זה התנאי

ניר ברקת:  העסק יצטרך להצהיר שהוא לא מפטר עובדים

דוד ביטן: גם להוכיח

ניר ברקת: קודם שיצהיר, אחרי זה שיוכיח

ניר ברקת:  שיצהיר שהוא לא מפטר עובדים, נחשוב על עוד כמה נושאים שהוא מצהיר עליהם, ויקבל אפילו מקדמה על חשבון

דבורה ביטון: כבוד היושב-ראש, כבוד השר, כמובן שאנחנו שומעים את הזעקות ואת הטענות הלא פשוטות

דבורה ביטון:  אנחנו במלחמה, ובמלחמה מתנהגים אחרת

דבורה ביטון:  אתמול זעקתי את זעקתי בוועדת הכספים, אבל אני חושבת שחייב להיות סנכרון בין שתי הוועדות האלה, כי בסוף אנחנו מטפלים כמעט באותה אוכלוסייה שצריכה לקבל מענה, ומהר

דבורה ביטון:  אסור לנו להימרח בעוד 24 שעות, 48 שעות, עד שיחליטו, ותקנות וכו'

דבורה ביטון:  צריך לתת קודם כל פתרונות מיידיים

דבורה ביטון:  אני מאמינה בפתרון מיידי, ואחר כך תמיד אפשר להתחשבן

דבורה ביטון:  ראינו את זה גם בקורונה, וברוך השם לא ריחמו

דבורה ביטון:  מי שהיה צריך הטילו עליו עיקולים, מה שאסור שיקרה כאן

דבורה ביטון:       אדוני, אני ממפוני שדרות

דבורה ביטון:  יש לי ילדה שהיא מפונה מכפר עזה שהייתה בטבח ונמצאת בשפיים

דבורה ביטון:  אתמול העליתי את סוגיית הבנקים וההתנהלות, וברור לי שבנקים הם גופים פרטיים, אבל גם בסוגיה הזאת נצטרך לראות איך בממשלת ישראל מתחילים להבין שעם כל הכבוד לפרטיים, אז גם כשהפרטיים מרוויחים ובזמן אסון הם צריכים להיות חלק מהסולידריות וממה שקורה פה במדינת ישראל

דבורה ביטון:  ואם בגלל חריגה של 5,000 שקלים, בגלל שלא הפקידו בגלל חגים כי הם עצמאים – אני מזכירה, היינו בחול המועד ואנשים לא הספיקו להגיע לבנקים – מחזירים צ'קים של 563 שקלים או של 1,000 שקלים, זו לא החזרה כמו הנזק שמחר ייגרם לאותה עורכת דין כאילו היא מוגבלת

דוד ביטן: אמרתי, בעניין הזה, כמו בקורונה, כל ההחזרות לא ייחשבו בספירה

דוד ביטן:  זה מה שצריך לעשות בחוק, רטרואקטיבי מהמועד הראשון

שלום דנינו: לחיילים ולכל מי שמגויס זה אוטומטית

דוד ביטן: זו לא בעיה

דוד ביטן:  עשינו את זה ואנחנו יכולים לעשות את זה בצ'יק

דבורה ביטון: אחרי שאמרתי מה שאמרתי בוועדה, נעמדו בבנק ישראל על הרגליים ושאלו איך יפתרו

דבורה ביטון:  אני אומרת שוב, זו לא בעיה אישית

דוד ביטן: השאלה אם משרד הכלכלה צריך להגיש את הצעת החוק הזאת

אמנון מרחב: כן

דבורה ביטון: תגישו אותה ונעביר אותה ונגמר הסיפור

דבורה ביטון: זו בעיה של כלל עוטף ישראל

דבורה ביטון:  גם בנושא הזה של הלוואות, וזה עלה כאן, ערבות מדינה, זה מטורף מה שקורה ברשתות שקמות מלא קבוצות ושמים את התמונות של כל מיני בכירים

דבורה ביטון:  קוראים לזה הלוואת ערבות, אתה לא יודע מי האנשים האלה

דבורה ביטון:  מהרגע שהכנסתם, אלפים שמו

דבורה ביטון:  אתה פותח את הרשת, חייב שיהיה גוף אחד אמין שנדע שגם אותו אדם שרוצה לקחת הלוואה ידע שזה אכן מספיק

דוד ביטן: הבעיה היא שהקריטריונים בתקופת מלחמה חייבים להשתנות לתקופה הזאת

דוד ביטן:  יש בעיה נוספת, שמי שקובע מי לוקח את ההלוואה זה הבנק

דוד ביטן:  הבנק בודק את יכולת ההחזר והוא מחליט לאיזה לקוח לתת

שלום דנינו: הוא מסרב לארבעה מתוך עשרה

דוד ביטן: מסעדות נחשב ענף בעייתי

נעמה צדקיהו: הוא ענף בסיכון והם לא נותנים

דוד ביטן: גם ענף הביגוד, ההלבשה, דרך אגב, הוא כמו המסעדות והם לא מקבלים

דבורה ביטון: צריך לדאוג להם שלא יתמוטטו לנו

דבורה ביטון:  אימאן, בבקשה

אימאן ח'טיב יאסין: צהריים טובים לכולם

אימאן ח'טיב יאסין:  בתפילה לימים יותר בטוחים וטובים בעזרת השם

אימאן ח'טיב יאסין:  אני מסכימה עם כל הדברים שנאמרו כאן, אבל אני רוצה להדגיש דבר אחד ולדבר על הבורג הכי קטן במערכת שהוא הכי חשוב בעיניי, וזה העובדים שעובדים בכל המקומות, אם זה מפעלים, אם זה מסעדות, אם זה עסקים קטנים או גדולים

אימאן ח'טיב יאסין:  בסופו של יום העובדים הם הנכס האמיתי של כל המפעלים האלה ושל כלכלת המדינה

אימאן ח'טיב יאסין:  העובדים האלה נמצאים במצב שהם לא יודעים מה יהיה להם בסוף החודש, האם יקבלו משכורת או לא

אימאן ח'טיב יאסין:  אבל מצד שני יש להם ילדים בבית ויש להם תשלומים שהם צריכים לשלם ולהאכיל ולדעת שאחר כך הם יוכלו להתקיים

אימאן ח'טיב יאסין:  ולכן חשוב מאוד לזרז את התהליך בקשר לעובדים שעובדים במקומות כך שאו שאי אפשר לעבוד או שמקום העבודה נסגר מכל סיבה אחרת

אימאן ח'טיב יאסין:  לכן חשוב מאוד שיצאו הנחיות ברורות גם למעסיקים וגם לעובדים, ולא להשאיר את העובדים והמשפחות שלהם, כי מאחוריו יש משפחה שלמה

אימאן ח'טיב יאסין:  תודה

קטי קטרין שטרית: יש נושא שהוא לא פוליטיקלי קורקט, זה העניין של התרומות

קטי קטרין שטרית:  בקום המדינה יהודי התפוצות נהגו לתרום למאמץ המלחמתי, לכלכלה של מדינת ישראל, ויש קונספציה שלא צריך לקבל תרומות

קטי קטרין שטרית:  ויש יהודים טובים, אני ניהלתי זום עם קהילה מאוד גדולה

דוד ביטן: מקבלים תרומות

קארין אלהרר: ערימות של תרומות

קטי קטרין שטרית: כן, אבל זה לא מכוון מבחינת המדינה

קטי קטרין שטרית:  אז צריך גם גורם מתכלל שייקח את זה דרך קרן היסוד וכדומה

קטי קטרין שטרית:  כי יש המון שרוצים לתרום ולא מכוונים את זה

קטי קטרין שטרית:  אני לא חושבת שזה צריך להיות בצורה כזאת שאנחנו לא מקבלים או מתביישים לקבל או עניין של אגו

דוד ביטן: אבל אנשים תורמים

קטי קטרין שטרית: אנחנו נתקלים בזה

קטי קטרין שטרית:  קטסטרופה

קטי קטרין שטרית:  אין יד מכוונת, אין מישהו מבחינת המדינה שמוכן לקחת את זה וצריך לדבר על זה

קטי קטרין שטרית:  זו לא בושה

קארין אלהרר: אבל אי אפשר שהמדינה תעשה את זה

דוד ביטן: צריכים לדבר על זה עם רשות המיסים

דוד ביטן:  הרי יש עמותות שתורמים להן ומקבלים אישור למס הכנסה

דוד ביטן:  יש חברות שיכולות לשלוח תרומות לא בכסף אלא בסחורות, ואז מס הכנסה יכול להגיד להם: זה לא במהלך העסקי שלכם

דוד ביטן:  הם צריכים לקבל אישור באופן כללי על כל התרומות האלה לציבור הרחב

קטי קטרין שטרית: אבל יש מצוי ורצוי

דוד ביטן: לא, זו החלטה של רשות המיסים ונגמר הסיפור

קטי קטרין שטרית: עכשיו לשיפוץ של כל העוטף יש הרבה דברים שאפשר לעשות עם הסכומים האלה

שלום דנינו: משרד האוצר נותן את האישור 46

דוד ביטן: זה לעמותה

דוד ביטן:  למשל חברת הייטק גדולה שרוצה לתרום אוכל לעוטף, לכל התושבים שם, אבל זה לא במהלך העסקי שלה

דוד ביטן:  יכולים בדוח השנתי להגיד להם שזה לא כלול

דוד ביטן:  צריכים לתת להם אישור מראש לדבר הזה

דוד ביטן:  ואז לא חייבים לתרום דרך עמותה

דוד ביטן:  בשביל מה כל המהלך הזה? הם קונים את הסחורה, מעבירים לתושבים בעוטף, או מממנים בית מלון וכדומה

דוד ביטן:  אבל זו לא הוצאה שתוכר להם בסוף

קארין אלהרר: יש הרבה כאלה

קארין אלהרר:  עמותות התרוקנו

אורן בוטא: זו בדיוק הבעיה

אורן בוטא:  ועדת כלכלה אומרים לך שאין תחליף - - -       

קארין אלהרר: אדוני השר, אני רוצה לנצל את ההזדמנות שאתה כאן

קארין אלהרר:  לא הייתי מתחילת הדיון ואני לא יודעת אם דיברתם על זה

קארין אלהרר:  אני שומעת על עליות מחירים ברשתות השיווק

קטי קטרין שטרית: יש על זה דיון ב-12:30

דוד ביטן: את לא היית בישיבה הקודמת

דוד ביטן:  אנחנו בעניין הזה מסונכרנים עם המשרד

דוד ביטן:  השר עוד לא אמר את זה, אבל יגיד את זה ב-12:30, הוא יוציא צו הקפאת מחירים

ניר ברקת: לא צריך

ניר ברקת:  יש עלויות ב-1% או 2%

אימאן ח'טיב יאסין: יש הרבה אחוזים

אימאן ח'טיב יאסין:  אפילו ב-100%

דוד ביטן: יש

קטי קטרין שטרית: נכון, גם כרטיסי טיסה

ניר ברקת: הנושא הוא נקודתי

ניר ברקת:  יש עסקים ספציפיים שמגזימים ואנחנו נלך להם על הראש

דוד ביטן: אבל עד שתלך על הראש, בינתיים אנשים משלמים

אימאן ח'טיב יאסין: בלית ברירה משלמים

ניר ברקת: יש לנו מתווה שיהיה על דעתכם

ניר ברקת:  אבל נידרש לחקיקת חירום שנותנת כלים לקנוס באופן דרמטי - - -      

קטי קטרין שטרית: אפס סובלנות

דוד ביטן: נייר טואלט עלה ב-40%, מים מינרלים עלו ב-100%

קטי קטרין שטרית: גועל נפש, בימים כאלה

אמנון מרחב: אתמול כבר יצאו הודעות

אמנון מרחב:  בגלל שהדולר קופץ  ואין סחורות, מעלים מחירים

קטי קטרין שטרית: כל מי שמעלה מחירים בעת הזאת, כולל כרטיסי טיסה, זה פשוט מתחת לכל ביקורת

קארין אלהרר: נדבר על זה ב-12:30

קארין אלהרר: אני אהיה בוועדת בריאות

דוד ביטן: ועדת בריאות זה חשוב מאוד

דוד ביטן:  בבקשה

ישראלה שטיר איינשטיין: אני סגנית נשיא באיגוד לשכות המסחר ומייצגת את העסקים הקטנים והבינוניים ויושבת-ראש חטיבת הכנסים והתערוכות באיגוד לשכות המסחר

ישראלה שטיר איינשטיין:  לי יש כאן דג'ה-וו

ישראלה שטיר איינשטיין:  יש לי חברה שקיימת מ-1973, מאז מלחמת יום כיפור

ישראלה שטיר איינשטיין:  אף פעם לא היינו במצב כזה

ישראלה שטיר איינשטיין:  אנחנו כבר סוחבים שנה רביעית שאין כמעט הכנסות, ובגלל שהייתה קורונה סגרו אותנו

ישראלה שטיר איינשטיין:  אי אפשר היה לעשות תערוכות או כנסים

ישראלה שטיר איינשטיין:  עכשיו אנחנו גם סגורים

ישראלה שטיר איינשטיין:  אי אפשר להביא יותר מ-30 עד 50 אנשים, אין תערוכות ואין כנסים עם כמות כזאת של אנשים

ישראלה שטיר איינשטיין:  בקיצור, העסק סגור

ישראלה שטיר איינשטיין:  אנחנו במצב של לחיות או למות

ישראלה שטיר איינשטיין:  בשביל עסק כמו שלנו, פתרון של להחזיק עובדים הוא חסר תועלת, סתם חבל, כי אין להם מה לעשות

ישראלה שטיר איינשטיין:  מעכשיו עד שתיגמר המלחמה אין לנו מה לעשות

ישראלה שטיר איינשטיין:  המחזור הכי גדול שלנו הוא בחודשים אוקטובר-נובמבר, וכל העבודה שעשינו כל השנה בשביל להביא לכאן אלפי אנשים לכנסים ותערוכות בין-לאומיים מכל העולם נמחקה לגמרי

ישראלה שטיר איינשטיין:  עבדנו שנה בשביל אפס הכנסות

ישראלה שטיר איינשטיין:  עכשיו אין לנו מה לעשות וגם אין לנו מה לעשות עם העובדים

ישראלה שטיר איינשטיין:  במצב כמו שלנו, פתרון של חל"ת גמיש הוא פתרון שאפשר לשלוח את העובדים לחל"ת

אמנון מרחב: גברת שטיר, כולנו למודים שפתרון של חל"ת זה הפתרון הכי רע גם למעסיקים וגם לעובדים

אמנון מרחב:  ברור שהעסק שלך נפגע

אמנון מרחב:  את תמשיכי לשלם לעובד ולהעסיק אותו, זו הדרך הכי טובה לשמר אותו, ומנגד את תקבלי פיצוי חלקי מהמדינה על הירידה במחזורים של העסק שלך שברור שתהיה ירידה

אמנון מרחב:  אז כך זה win win

אמנון מרחב:  גם העובדים ממשיכים לקבל והקשר עם המעסיק נשמר, וגם המדינה מפצה אותך על הירידה במחזורים

אורן בוטא: אבל זה לא מודל שמתאים לכולם

אמנון מרחב: בסדר, אז המדינה נותנת פתרון מקרו

אורן בוטא: זה בדיוק הכשל שהיה בקורונה, העסקים יכלו לבחור אחד מתוך שלושה, וזה לא מתאים לכל העסקים

אורן בוטא:  אנחנו צריכים לשמר 2

אורן בוטא: 5 מיליון עובדים

אורן בוטא:  אני חושב שמיליון עובדים בסכנה בוודאות

דוד ביטן: אתם מערבבים את זה עם הקורונה

דוד ביטן:  בקורונה זה היה ארוך טווח

דוד ביטן:  פה לא מדובר על מצב של חצי שנה

דוד ביטן:  אוי ואבוי אם זה היה המצב

ישראלה שטיר איינשטיין: אני מקבלת את מה שנאמר כאן, אבל כשאין לך עבודה בשביל העובדים, אז מה תעשה? תגיד להם לבוא בבוקר בשביל לשבת ולא לעשות כלום?     

אמנון מרחב: מה זה לשלם חל"ת? אתה אומר לו לשבת בבית ולקבל כסף

אמנון מרחב:  אז ככה לא ננתק את הקשר בין העובדים שלך אלייך כמעסיק, ותמשיכי לקבל את הפיצוי מהמדינה

רוית גרוס: אדוני מנכ"ל משרד הכלכלה, חשוב לדעת שיש עסקים שגם לא ירדו במחזורים אבל עדיין צריכים לשלם שכר

רוית גרוס:  השאלה היא מה קורה בסיטואציות כאלה

אמנון מרחב: נקיים אתכם שולחן עגול

אמנון מרחב:  קבענו כבר זומים עם כולכם כדי לעשות את הפיינט יונינג של המודלים האלה

איציק גורביץ: אבל צריך להבין, אם אתה מחייב להשאיר את העובד, אתה מחייב את המעסיק על תקורות שאתה לא צריך אותן

איציק גורביץ:  אולי כל זה מיותר

דוד ביטן: אייל צור, מפעל למסחר וברזל, בבקשה

אייל צור: אנחנו ענף ברזל ובניין, אנחנו תומכי בנייה

אייל צור:  ענף הבנייה נמצא כרגע בסגירה מוחלטת, ומן הסתם זה גם חדר אלינו

אייל צור:  שמעתי את כבוד השר אומר לאנשים לאגור סחורות, כי אולי יהיה חוסר בגלל שהנמלים יהיו סגורים או לא יהיה מחו"ל

אייל צור:  אבל אנחנו צריכים גם לזכור שאם אנחנו נאגור סחורות אנחנו גם נצטרך לשלם עליהן, הספקים לא יסכימו לוותר על התשלום

אייל צור:  זה שאנחנו נאגור זה בסדר, אבל לא נוכל לשלם להם כי אין לנו עבודה

אייל צור:  ענף הבנייה סגור, מאיפה נשלם להם?     

ניר ברקת: לא הבנתי את ההקשר

ניר ברקת:  מה הקשר? אנחנו צריכים להגדיל מלאים כדי למנוע מחסור

דוד ביטן: הוא שואל איך הוא ישלם על המלאי

אייל צור: ספקים ירצו את הכסף, לא מעניין אותם שאין עבודה

שלום דנינו: השר התכוון למלאים שאתה יודע שהולכים להימכר באופן שוטף

אייל צור: אנחנו בחוסר ודאות, אנחנו לא יודעים, כי הענף סגור

אייל צור:  לענף הבנייה לא נתנו פתרון, ענף הבנייה סגור מכל הכיוונים, גם מפיקוד העורף וגם מהעיריות

ניר ברקת: ענף הבנייה, היום בזום נתעמק אתכם

ניר ברקת:  זה קבוע בלו"ז היום

דוד ביטן: שגיא, בבקשה

שגיא בלשה: שלום לכולם

שגיא בלשה:  אני מנכ"ל קבוצת עוגן

שגיא בלשה:  זו קבוצה פיננסית, גוף אשראי חברתי ללא מטרת רווח

שגיא בלשה:  אנחנו לא מחכים לממשלה, אנחנו כבר בעוד שלושה ימים מתחילים להפעיל קרן הלוואות של 30 מיליון שקל שאת המקורות שלה הם בעיקר מפילנטרופיה ורובה תהיה ללא ריבית

שגיא בלשה:  חלק בריבית מאוד מסובסדת

שגיא בלשה:  יכולנו לעשות  אולי נצליח יותר

שגיא בלשה:  יכולנו לעשות הרבה יותר

שגיא בלשה:  אנחנו מגייסים קרן של 100 מיליון, אולי נצליח יותר

שגיא בלשה:  יכולנו לעשות הרבה יותר בשיתוף פעולה ממשלתי

שגיא בלשה:  אני קורא פה לממשלה להפעיל מחדש את קרן הקורונה במתכונת שהיא הייתה, אבל למצוא פתרון לאור העובדה שריבית הפריים מאוד גבוהה, ובקרן הקורונה הריבית הייתה פריים פלוס 3

שגיא בלשה:  הריבית הזאת גבוהה מאוד

שלום דנינו: איך הממשלה יכולה לעזור לך בקרן שאתה נותן הלוואות מהסוג הזה?     

שגיא בלשה: אנחנו צריכים ערבות מדינה

שגיא בלשה:  אם אני אקבל ערבות מדינה, אני יכול לגייס המון כסף מתוך המערכת הבנקאית, אני יכול לגייס את זה ממחזיקי האג"ח, אני יכול לגייס מהפילנטרופיה

שגיא בלשה:  הנה, תוך שבוע גייסנו 30 מיליון בלי המדינה, וכבר יש עוד כמה מיליונים בדרך

שלום דנינו: ערבות שמדינה תיתן יותר מאשר היא נותנת לבנקים בערבות מדינה, או אותו דבר לשתף אותך?     

שגיא בלשה: אי אפשר לבנות רק למערכת הבנקאית

שגיא בלשה:  צריך לשתף גופים כמו שלנו, ובכלל גופים חוץ-בנקאיים, במאמץ

שגיא בלשה:  אנחנו יכולים לתת מאות מיליונים

שגיא בלשה:  מה המדינה צריכה לעשות? לתת לנו ערבות בנקאית

ניר ברקת: דבר איתנו אחרי הישיבה

אמנון מרחב: התחלנו לדבר עם גופים כמוכם

אמנון מרחב:  אני אשמח לשוחח אתכם

שגיא בלשה: רק אשלים את הדברים

שגיא בלשה:  ערבות מדינה אומרת: אנחנו, המדינה, ניקח סיכון

שגיא בלשה:  ברגע שהמדינה תיקח את הסיכון, אנחנו נגייס הרבה יותר כספים

ניר ברקת: דבר איתנו

ניר ברקת:  אנחנו בעד

דוד ביטן: אורן, בבקשה

אורן בוטא: אגיד רק דברים שלא אמרו

אורן בוטא:  אנחנו צריכים להגיד לאוצר שבוועדות הבאות, ויהיו ועדות הבאות, שיהיו שני נציגים אצלם שלא יברח לנו מישהו באמצע

אורן בוטא:  הם צריכים לשמוע את הדברים

דוד ביטן: זה בסדר

דוד ביטן:  גל תמיד נמצא בכל הישיבות

ד"ר עידית חנוכה: חברים, חלק מנציגי אגף התקציבים מגויסים למילואים

אורן בוטא: אנחנו צריכים עזרה בזמן אמת לכל העסקים

אורן בוטא:  בקורונה הקטנים קיבלו במאי, הגדולים קיבלו ביולי

אורן בוטא:  אנחנו צריכים שזה יהיה ההפך, הגדולים צריכים לקבל קודם כל

אורן בוטא:  אני קטן, אבל הגדולים שמעסיקים עובדים, כמו נעמה – כמו שאמרה חברת הכנסת, העובדים זה הנכס הכי חשוב של כל עסק

אורן בוטא:  צריך לדאוג להם עד ה-1 בנובמבר, כמה שיותר מהר, כי הם צריכים לשלם משכורות עד ה-10 בנובמבר

אורן בוטא:  אנחנו נחכה בסבלנות גם עד ה-15

אורן בוטא:  אנחנו נוכל לספוג את זה, כי אנחנו עסקים קטנים, אבל אנחנו נקבל את הכסף

אורן בוטא:  אנחנו צריכים את הוודאות הזאת

אורן בוטא:       השוואת המחזורים היא בעייתית, הן מבחינת עסקים חדשים והן מבחינת עסקים שנמצאים עכשיו במצב הכי קשה שלהם אחרי החגים

אורן בוטא:  עברנו חודש של חגים, זה חודש שלא היה לנו מספיק לצבור כדי להיערך לחודש אוקטובר וזה הדבר החשוב

אורן בוטא:  אם זה היה קורה בכל חודש אחר היה לנו קצת יותר קל

אורן בוטא:  זה היה קשה, אבל אחרי חודש של חגים מה שנחת עלינו ביום שמחת תורה האחרון זה המצב הקשה ביותר

אורן בוטא:  לא היה בקורונה דבר כזה, כי בקורונה אנשים יכלו לעבוד

אורן בוטא:  פה אנשים לא יוצאים מהבית מהפחד

אורן בוטא:  האויב לא ינצח אותנו

אורן בוטא:  האויב שרצה להשאיר אותנו בבתים יראה אותנו גם במקומות העבודה

אורן בוטא:  אבל אנחנו צריכים  ודאות שהעובדים האלה יישארו, כי הנכס הכי חשוב שלנו זה כלכלת ישראל, זה ה-2

אורן בוטא: 5 מיליון עובדים של המגזר הפרטי

אורן בוטא:  למגזר הציבורי אין פחד

אורן בוטא:  לנו כמעסיקים יש אחריות אדירה

אורן בוטא:  שמעתי את נעמה ושמעתי את כולם פה, ומנכ"ל התאחדות האולמות שמעסיקים 150,000 עובדים לא דיבר

אורן בוטא:  אנחנו נדאג לכולם

אורן בוטא:  אני בטוח וסומך על הממשלה הזאת ואני סומך עליך, שר הכלכלה

אורן בוטא:  אתה הנציג שלנו מול האוצר

דוד ביטן: תודה

דוד ביטן:  יעקב אבוטבול, בבקשה

יעקב אבוטבול: תודה רבה על זכות הדיבור

יעקב אבוטבול:  אני מתנועת העצמאים, יבואן רהיטים

יעקב אבוטבול:  צריך להתייחס ולקרוא לאסון הזה בשמו כאסון לאומי

יעקב אבוטבול:  צריך להבין שבעלי העסקים עדיין במלחמת הישרדות עוד מימי הקורונה, עדיין משלמים את ההלוואות, עדיין משלמים את החזרי המענקים, עדיין משלמים את המשכנתא ואת הכול, ואם לא ניתן מענה מהיר ובמיידי עוד לאתמול, אנשים לא יחזיקו מעמד

יעקב אבוטבול:  צריך לתת מענה מהיר וכמו שצריך, ולתת גם טיפול לבנקים באופן דחוף ביותר

יעקב אבוטבול:  תודה רבה

דוד ביטן: תודה

דוד ביטן:  יניב בר אור, אתה רוצה להוסיף על מה שקרן אמרה?     

יניב בר אור: כן, אני רוצה להוסיף על מה שקרן אמרה

יניב בר אור:  אנחנו תמיד הראשונים שמפסיקים להם את הפעילות ותמיד הראשונים שחוזרים לפעילות

יניב בר אור:  גם עכשיו פיקוד העורף, כמו ששמענו כאן, כבר החזיר חלק מהמעונות ומסגרות החינוך לפעילות תחת תוכנית של רמזור, והרמזור הזה הוא מאוד גמיש ומשתנה

יניב בר אור:  היום חיפה ירוקה ומחר היא יכולה להיות כתומה ומחרתיים אדומה

יניב בר אור:  לכן גם התוכנית שאתם תבנו כאן צריכה להיות גמישה בהתאם לרמזור ולהנחיות של פיקוד העורף

יניב בר אור:  כי אנחנו יכולים להיות כמה ימים פתוחים וכמה ימים סגורים, וזה יכול להימשך זמן רב, כפי ששמענו גם מהשרים

יניב בר אור:  אנחנו מבקשים שהתוכנית תהיה גמישה לפי ההנחיות של פיקוד העורף, אחרת לא יהיה לאן לחזור

דוד ביטן: אבירם אלון, בבקשה

אברהם כלפון: אני מנכ"ל התאחדות בעלי האולמות וגני האירועים

אברהם כלפון:  שמעתי אתמול בוועדת הכספים, ושמעתי גם מכל מיני מקורות, שמדברים על מרחקים

אברהם כלפון:  אולמות האירועים סגורים בכל הארץ

אברהם כלפון:  אנחנו ענף השמחות, הושתתנו על זה, ולצערנו הרב נקלענו למצב שבו בשבוע שעבר כשאנשים קוברים ילדים הם לא רוצים לעשות שמחות

אברהם כלפון:  כל הענף סגור, כל הענף בביטולים

אברהם כלפון:  קשה לנו מאוד עם הדיבור על זה שמדברים על אפס עד 40 או אפס עד 80, כאשר כל המדינה מבחינתנו, 600 בעלי אולמות וגני אירועים, סגורים ולא עושים אירועים

אברהם כלפון:       יש שלושה דברים שאנחנו מדברים עליהם

אברהם כלפון:  האחד, העסקת עובדים

אברהם כלפון:  הבחור מביטוח לאומי לא הרחיב, אבל בסוף לא ניתן להוציא עובדים לחל"ת בלי הסכמת העובד

אברהם כלפון:  יש בעיה עם זה

אברהם כלפון:  אין לנו אפשרות להוציא היום לחל"ת

אברהם כלפון:  בנוסף אין לנו אפשרות גם להמשיך לשלם משכורות כשאין לנו הכנסות

אברהם כלפון:  הדבר השני זה ארנונה

אברהם כלפון:  המדינה יודעת טוב מאוד לקחת, אבל קשה לה מאוד לתת

אברהם כלפון:  תעצרו את הארנונה

אברהם כלפון:  הדברים שכיום בשליטתכם, תעצרו אותם

אברהם כלפון:  אנחנו לא חברת ביטוח של המדינה

אברהם כלפון:  אנחנו לא יכולים להיות המקום שמממן את המדינה, מממן את הרשויות המקומיות, ולאחר מכן אתם דורשים מאתנו שנעמוד בזה ולא נקרוס

אברהם כלפון:  אין לנו אפשרות כזאת

אברהם כלפון:  עזרו לנו בנקודות שלפחות אתם יכולים לתת מענה מהיר

אברהם כלפון:  הדבר השלישי זה ההוצאות הקבועות

אברהם כלפון:  הבנתי שזה בתהליך מול משרד האוצר

אברהם כלפון:  אנחנו כמובן נשמח להיות שותפים לזה

אברהם כלפון:  תודה רבה לכם

דוד ביטן: זה נכון שהאולמות זה חבל על הזמן

שלום דנינו: אם קודם הם היו דוחים את האירוע וקובעים אותו למועד אחר, היום זה אפילו לא נקבע מהסיבה שהוא ציין שיש המון משפחות אבלות או חברים, ואז הם לא מוכנים אפילו לקבל תאריך עתידי

דוד ביטן: גם אם קובעים מועד זה לא פותר לו את הבעיה

דוד ביטן:  כי בכל מקרה זה היה נתפס על ידי אירוע אחר

שלום דנינו: אני מנסה להגיד שאם הוא צופה קדימה ואומר שההכנסות האלה יידחו לו והוא יפסיד איקס, עכשיו זה מוקפא

אברהם כלפון: במהלך השבוע האחרון, כולל הימים האחרונים, אולמות האירועים נרתמו למאמץ והוציאו מעל 80,000 מנות חמות לאזרחים ולחיילים בארץ

אברהם כלפון:  עשינו שיתוף עם לקט ישראל ופתחון לב, בנוסף עם פיקוד העורף, והוצאנו מעל 80,000 מנות חמות למרות שאין לנו שום הכנסה

דוד ביטן: השר חייב ללכת לוועדת כספים

ניר ברקת: תודה רבה, דוד

ניר ברקת:  יש לנו אוזניים גדולות להקשיב גם לחברי הכנסת וגם לנציגים, ומה שנאמר כאן נכנס עמוק מהאוזן ולא יצא מהאוזן השנייה, אני מבטיח לכם

ניר ברקת:  האתגר שאני רואה כרגע זה לקחת את האבנים הגדולות, שהגדרנו אותן: דחיית תשלומים ומענק מבוסס ירידה במחזורים

דוד ביטן: הנושא הזה של הקדמת תשלומים של המדינה לספקים, בזה אתה צריך לטפל

דוד ביטן:  זה עניין ממשלתי

ניר ברקת: אני מסכים

דוד ביטן: ולו"ז עם החזרות הצ'קים, שיהיה התיקון לחוק צ'קים ללא כיסוי, שזה לא ייספר

שלום דנינו: ושייקבע מועד תשלום המקדמות לא יאוחר מה-10 בנובמבר

קריאה: כבוד השר, חשוב שזה יהיה על בסיס ירידה ולא על בסיס מרחקים

ניר ברקת: אמרתי, על בסיס ירידה

ניר ברקת:  והדבר האחרון שאני רוצה לומר, כשיטת עבודה היעד שאני שם זה להביא את כולנו להסכמה על המודל

ניר ברקת:  כלומר, צריך להיות ברור, המגזר העסקי לא יקבל את כל תאוותו בידו, אבל היעד זה להביא אותם אליכם לוועדה

ניר ברקת:  יש פערים קטנים בין התפיסה של האוצר לבין התפיסה של הנציגות העסקית ואנחנו

דוד ביטן: נציג ההסתדרות הכללית מבקש שתשמע אותו לפני שאתה הולך

אלכס מילר:  אדוני היושב-ראש, כמובן שאנחנו מכירים את הסוגיה הזאת של חל"ת, וכאשר מוציאים עובדים לחל"ת אנחנו רואים את החזרה הקשה מאוד

אלכס מילר:  ראינו את זה גם אחרי הקורונה

אלכס מילר:  אז כמובן שמבחינתנו יש עדיפות גבוהה מאוד לשמור על העובדים במקומות העבודה

ניר ברקת: נכון, מסכימים

אלכס מילר: יש לתת כמובן למעסיקים או פיצוי או מענק, מקדמה על חשבון הפיצוי הכולל, לפחות שיקבלו את המשכורת של חודש אוקטובר

אלכס מילר:  כמובן שזכות לדמי אבטלה עקב חל"ת צריך להיות בשוליים, כשבאמת אין ברירה

אלכס מילר:  ובכלל, כשמוציאים לחל"ת כמובן שזה רק בהסכמה של עובד, וגם צריך לשנות את כללי הזכאות ולבטל את התנאים של 30 ימים, תקופת ההכשרה, ניצול דמי האבטלה בעבר

דוד ביטן: אבל אתה יודע שאנחנו בתקופת מלחמה

דוד ביטן:  אז אולי שההסתדרות גם תשים יד פה בעסק הזה

אלכס מילר: אדוני היושב-ראש, כמובן שיו"ר ההסתדרות נמצא בסיורים שלו יום-יום בכל מקומות העבודה, במפעלים ובערים, ובצוותים מקצועיים גם בכנסת

אלכס מילר:  אנחנו תחת האלונקה ונתגייס לכל דבר, אבל כמובן מבחינתנו חשוב מאוד לשמור על העובדים במקומות העבודה

דוד ביטן: תודה

דוד ביטן:  יוסי פתאל בזום

דוד ביטן:  ירד

דוד ביטן:  צמרת אביבי, בבקשה

דוד ביטן:  לא ייאמן, אבל כנראה הצלחנו לשמוע את כולם

צמרת אביבי: כבוד השר ויושב-ראש הוועדה, שתבינו שאני היום פעם ראשונה מה-7 באוקטובר יוצאת מהבית

צמרת אביבי:  פעם ראשונה עקב החרדות הקשות שפוקדות אותי

צמרת אביבי:  אנחנו גרים בכפר יונה, לא היו לנו הרבה אזעקות, אבל שתבינו את רמת החרדה בארץ

צמרת אביבי:       אני רוצה להגיד תודה לשר הכלכלה שישב איתנו שעתיים בזום ביום חמישי, עם כל ענפי המשק של לה"ב, כשעשינו מיפוי של הצרכים לפי ענפים

צמרת אביבי:      אני רוצה למקד את העניין לגבי הפרילנסרים

צמרת אביבי:  למשל בענף שלי, ענף החינוך המשלים, הענף מושבת לחלוטין לחלוטין

צמרת אביבי:  יש לנו גם פרילנסרים שאין להם אוויר לנשימה, שאין להם התשלומים שהם צריכים לקבל מהלקוחות שלהם, ויש גם חברות שמעסיקות עובדים שאין להן איך לשלם ב-10 לחודש את המשכורות של המדריכים שלהם

צמרת אביבי:  תודה

דוד ביטן: תודה

דוד ביטן:  מאיר קלוגהפט בזום, בבקשה

שלום דנינו: הוא אביו של היועץ הפוליטי

מאיר קלוגהפט: תודה, אדוני היושב-ראש

מאיר קלוגהפט:  לא אחזור על הדברים שדוברו עד עכשיו, אני רק רוצה לחדד דבר אחד

מאיר קלוגהפט:  קודם כל, לא דומה הלקחים מהקורונה ללקחים לעכשיו

מאיר קלוגהפט:  המצב שונה

מאיר קלוגהפט:  הקורונה הייתה במצב עולמי, המצב הכלכלי היה שונה, שערי המטבע היו שונים, הריבית הייתה שונה

מאיר קלוגהפט:  המצב עכשיו הרבה יותר קשה מבחינה כלכלית, מסחרית

מאיר קלוגהפט:  המשק מושבת כמעט לחלוטין, גם בענף שאני שייך אליו, ענף הצעצועים

מאיר קלוגהפט:  לכן אי אפשר להפיק לקחים

מאיר קלוגהפט:       הנושא שדובר עליו, וגם ישראלה שטיר התייחסה אליו, הוא הנושא של חל"ת

מאיר קלוגהפט:  אני חושב שזה נושא קריטי, חשוב, כי אף עסק לא יודע איך לנהוג

מאיר קלוגהפט:  עמדת לשכת המסחר היא שאנחנו צריכים להתייחס לחל"ת בצורה שונה, לא כמו שהיה בקורונה ל-30 יום, אלא להתייחס אליו כחל"ת גמיש או חל"תון, ואז המעסיק מוציא את העובד לתקופה מסוימת

מאיר קלוגהפט:  המעסיק קובע שבוע, ושוב מחזיר אותו לעבודה, ואז העובד לא קובע שהוא ממשיך הלאה ואנחנו מאבדים עובדים כתוצאה מזה שהיו 30 ימי חל"ת

מאיר קלוגהפט:  זו הצורה שצריך לגבש שיטה ומודל של חל"ת

מאיר קלוגהפט:  זה קריטי לכל עסק, ואז נוכל להמשיך ולהתקדם כפי שכל אחד יכול לעשות בצורה לא פשוטה

מאיר קלוגהפט:  ליבי עם המשפחות של החללים והחטופים

מאיר קלוגהפט:  שלא נדע צער

דוד ביטן: תודה רבה

דוד ביטן:  אלי סתווי היה בזום וירד

דוד ביטן:       הישיבה הסתיימה ואנחנו נמשיך ב-12:30